TESLIĆ: ZAVRŠENI RADOVI NA UTOPLJAVANJU OSNOVNE ŠKOLE “DOSITEJ OBRADOVIĆ” U BLATNICI :: Centar Srpske ::\n26. septembar 2020. / 17:48\nTESLIĆ: ZAVRŠENI RADOVI NA UTOPLJAVANJU OSNOVNE ŠKOLE “DOSITEJ OBRADOVIĆ” U BLATNICI\nU okviru projekta “Zeleni ekonomski razvoj” završeni su radovi poboljšanja energetske efikasnosti Osnovne škole “Dositej Obradović” u Blatnici.\nOŠ "Dositej Obradović" Blatnica\nProjekat je realizovao Razvojni program Ujedinjenih nacija (UNDP) uz finansijsku podršku Opštinske uprave Teslić.\nVrijednost realizovanih radova je 200.000 KM, a projekat su finansirali Opština Teslić sa 50 % od ukupnog iznosa, dok je ostatak finansirala Vlada Švedske I Fond za zaštitu životne sredine I energetsku efikasnost RS.\nPloču sa posvetom svečano su otkrili ministar za prostorno uređenje, građevinarstvo i ekologiju Republike Srpske Srebrenka Golić, ambasador Švedske u BiH Anders Hagelberg, zamjenik rezidentnog predstavnika UNDP-a Suhrob Hošhmuhamedov, direktor Fonda za zaštitu životne sredine i energetsku efikasnost Republike Srpske Srđan Todorović, načelnik opštine Teslić Milan Miličević i Miladin Gotovac, direktor Osnovne škole "Dositej Obradović".\nNa svečanoj ceremoniji završetka radova poboljšanja energetske efikasnosti Osnovne škole u Blatnici, načelnik opštine Teslić, Milan Miličević, istakao je da je ovo treći javni objekat na području opštine koji je utopljen u sklopu GED Projekta.\n“Opštinska uprava je osmislila projekat rekonstrukcije škole ovdje u Blatnici. Zahvaljujući UNDP-u i Opštinskoj upravi Teslić ovo je treći objekat na području naše opštine, koji je završen u okviru Razvojnog programa UN-a kako bi se povećala energetska efikasnost. Rezultati utopljavanja ovih objekata su poboljšanje stanja i izgleda objekata, kao i smanjenje troškova u njihovom zagrijavanju i hlađenju, a samim tim, svakako će se unaprijedit i uslovi rada. Objekti koji su ranije urađeni kroz projekat „Zeleni ekonomski razvoj“ su Dječije obdanište „Palčić“ i Srednjoškolski centar. Takođe, uskoro slijede i radovi na četvrtom objektu, odnosno utopljavanje Osnovne škole “Vuk Karadžić”Teslić” – rekao je Miličević.\nProjekat rekonstrukcije Osnovne škole u Blatnici podrazumijevao je izmjenu kompletne stolarije i krova, kao i postavljanje fasade na objektu, te su osigurani bolji uslovi boravka za 280 đaka I nastavnika ove škole.\nMinistar za prostorno uredjenje, gradjevinarstvo i ekologiju RS Srebrenka Golić zahvalila je predstavnicima Ambasade Švedske, čijim sredstvima je, osim ovog objekta, energetski opremljeno i sanirano još 10 objekta, u saradnji sa lokalnim zajednicama i Fondom za zaštitu životne sredine i energetsku efikasnost Republike Srpske.\nOna je rekla novinarima da su već evidentne uštede na energetski saniranim objektima.\n"Republika Srpska radi i sprovodi projekat energetske efikasnosti uz tehničku podršku UNDP-a. Uspjeli smo sanirati 31 objekat od 2015. godine, a naš je cilj daleko veći", istakla je Golićeva, koja je i kontakt osoba BiH za Zeleni klimatski fond.\nOna je podsjetila da je za obnovu objekata na prostoru BiH uloženo 17.300.000 KM, od čega je pola pripalo Republici Srspkoj.\nOna je navela da će se već od maja naredne godine krenuti u drugu fazu energetske obnove još 40 javnih objekata.\n"Kada je riječ o oblasti prosvjete, još oko 1.000 objekata čeka obnovu, a to su objekti koji su izgrađeni u prošlom vijeku. Kada je riječ o oblasti zdravstva, ima još 76 objekata koji čekaju na obnovu", rekla je Golićeva.


Crna Gora Učestvovala u 17+1 Ekspertskoj Video-konferenciji o Prevenciji i Kontroli COVID-19\nDana 13. marta Kina i zemlje centralne i istočne Evrope, u okviru mehanizma saradnje 17+1 održale su Ekspertsku Video-konferenciju o Prevenciji i Kontroli COVID-19. Predstavnici kineskog Ministarstva vanjskih poslova i Nacionalne zdravstvene komisije, stručnjaci za kontrolu bolesti, medicinu, civilno vazduhoplovstvo, carine i upravljanje u lokalnoj zajednici, dijelili su informacije i iskustva u prevenciji i kontroli COVID-19 sa svojim kolegama iz 17 zemalja centralne i istočne Evrope. Na Konferenciji sa crnogorske strane su prisustvovali predstavnici iz Vlade Crne Gore, Ministarstva vanjskih poslova, Instituta za javno zdravlje, Uprave carina, Uprave za inspekcijske poslove i Kliničkog centra Crne Gore. Tokom Konferencije, eksperti iz Kine u Pekingu, i eksperti iz Crne Gore u Podgorici, i eksperti iz ostalih zemalja centralne i istočne Evrope su komunicirali kako bi saznali više o kineskim praksama i razgovarali o pitanjima koja su od značaja za sve strane.\nCrnogorski učesnici smatraju da je u ovom trenutku kada se epidemija širi u Evropi, potrebno da se stvori ovakva prilika za komunikaciju. Iako su situacije i veličine ove dvije zemlje različite, kinesko iskustvo i praksa imaju značajnu referencu za Crnu Goru. Crnogorska strana se zahvalila kineskoj strani na stručnoj podršci i spremna je da održava razmjenu sa Kinom kroz različite kanale.\nNakon izbijanja COVID-19, kineska strana, postupajući sa otvorenošću, transparentnošću i visokim osjećajem odgovornosti, blagovremeno je dijelila informacije o epidemiji sa relevantnim zemljama i regionima uključuje zemljama centralne i istočne Evrope, reagujući na njihovu zabrinutost, i ojačala je međunarodnu saradnju povodom prevencije i kontrole epidemije, kako bi se zajedno zaštitili i obezbijedili regionalnu i globalnu zdravstvenu sigurnost. Vlade i narodi zemalja centralne i istočne Evrope takođe su izrazili svoju podršku i ponudili Kini pomoć, i kineska strana na tome zahvaljuje.\nTrenutno, epidemija se širi na više mjesta širom sveta, uključujući Evropu. Važnost i hitnost svih zemalja da ojačaju komunikaciju i saradnju kako bi unaprijedili međunarodnu saradnju u prevenciji i kontroli, dodatno se povećala. Kina pridaje veliki značaj izazovima sa kojima se suočavaju zemlje centralne i istočne Evrope povodom prevencije i kontrole epidemije, i spremna je da nastavi da pruža pomoć u okviru svojih mogućnosti u skladu sa potrebama relevantnih zemalja, tako da zajedno pobijedimo u borbi protiv COVID-19 i da promovišemo izgradnju globalnog društva i zajedništva.


Prikazuje članke prema oznakama: oman\nsubota, 08 Juni 2013 00:14\nReprezentacija Bosne i Hercegovine neće danas putovati na prijateljsku utakmicu u Oman, kako je prvobitnim planom bilo predvidjeno. Naime, u posljednja 24 sata došlo je od promjene plana putovanja i dijela ugovora od strane ovlaštene agencije za ugovaranje međunarodnih utakmica - GO SPORT Consulting Deportivo S.L. iz Španije.\nponedjeljak, 27 Maj 2013 05:13\nFaceTV: BiH-Latvija i Oman\nFACE tv donosi nove sportske spektakle. Ekskluzivno u programu ove TV stanice možete pratiti direktan prijenos utakmica koje naši Zmajevi igraju sa reprezentacijama Latvije i Omana.\nutorak, 19 Mart 2013 06:53\nBiH - Oman 10.juna\nNogometna reprezentacija Bosne i Hercegovine 10. juna u Muskatu će odigrati prijateljsku utakmicu sa selekcijom Omana.


Harden zatrpao koš Minesote, Bjelica bez poena (VIDEO)\nNaslovna / Košarka / NBA / Harden zatrpao koš Minesote, Bjelica bez poena (VIDEO)\nFOTO: Beta/ AP Photo/Sue Ogrocki\n2018-04-16 09:00 > 08:57\nKošarkaši Hjustona savladali su Minesotu rezultatom 104:101, uz sjajnu partiju Džejmsa Hardena.\nOladip i Indijana razbili Klivlend (VIDEO)\nHarde je odigrao sjajan meč i sa 44 poena (15/26, 7/12 trojke) "zatrpao" je koš Vulvsa. Upisao je još osam asistencija, a najbolje ga je pratio Klint Kapela sa 23 poena uz 12 skokova. Najefikasniji u Minesoti bio je Endru Vigins sa 18 poena, 16 je ubacio Derik Rouz, po 15 su dodali Džamal Kroford i Džef Tig koji je imao još devet skokova i osam asistencija.\nDvocifren učinak imao je i Džimi Batler sa 13 poena (4/11), dok je podbadcio Karl-Entoni Tauns sa svega osam uz 12 uhvaćenih lopti. Nemanja Bjelica za šest minuta provedenih na terenu ostao je bez poena.\nSa druge strane, Oklahoma je nadigrala Jutu i na kraju slavila sa 116:108 u prvoj utakmici plej-of runde.\nU Oklahomi je najviše raspoložen bio Pol Džordž koji je pogodio osam trojki iz 11 pokušaja, ukupno 13 od 20 šuteva za prvi trijumf Tandera. Sjajn meč odigrao je i Rasel Vestbruk sa 29 poena, 13 skokova i osam asistencija, dok je Karmelo Entoni dodao 15 poena.\nNajefikasniji u Juti bio je ruki Donovan Mičel sa 27 poena (11/22 iz igre) uz deset skokova, 14 je postigao Rudi Gober uz sedam asistencija, dok su po 13 dodali Džo Ingles, Riki Rubio i Džae Krauder.\nHjuston i Oklahoma Sitiće biti domaćini i drugih utakmica u sredu uveče.\nDa se zna ko je šampion, Partizan potopio Zvezdu na Dorćolu\nPrethodna Oladip i Indijana razbili Klivlend (VIDEO)


Hocu.ba Stručna praksa za marketing i komunikacije u Njujorku – Hocu.ba\nStručna praksa za marketing i komunikacije u Njujorku\nIslamski savjet Njujorka nudi izvanrednu stručnu praksu iz oblasti marketinga i komunikacija za krovnu organizaciju islamske zajednice sa zadatkom promovisanja vrijednosti i odgovarajućeg promotivnog materijala.\nKroz rad sa krovnom organizacijom islamske zajednice Njujorka u koju spada više od 90 džamija, praktikant će imati priliku rada na različitim projektima koji obuhvataju izradu koncepta promovisanja organizacije kroz realizaciju projekata koji traju tokom čitave godine. Rad sa društvenim mrežama i internet stranicom spada u nadležnost kandidata za ovu stručnu praksu.\nZa ovu stručnu praksu se mogu prijaviti studenti svih nivoa studija i tek svršeni studenti koji su voljni da rade u skladu sa fleksibilnim radnim vremenom, imaju organizacione sposobnosti i poznaju rad na društvenim mrežama.\nKako bi se prijavio za praksu, kandidat treba da se prijavi preko sljedećeg linka ili da pošalje motivaciono pismo i CV na [email protected]\nPoziv je otvoren do daljnjeg.\nAutor Hocu.ba praksa komunikacije marketing New York stručna praksa\n« Asocijacija srednjoškolaca u Bosni i Hercegovini otvara poziv za finansiranje projekata iz Fonda Socijalnog dana 2018\nPoziv za aplikacije: TMU Grants Program 2019 »


Walmer aparat za zavarivanje Inverter ARC180A, digitalni cena, cene Srbija, prodaja Beograd Novi Sad Niš\nWalmer aparat za zavarivanje Inverter ARC180A, digitalni cene\n- Aparat za zavarivanje Walmer Inverter ARC180A + Gratis senzorska maska Walmer... specifikacija\nAparat za zavarivanje Walmer Inverter ARC180A + Gratis senzorska maska Walmer\nEPonuda nije internet prodavnica već Vam omogućava da brzo i lako nađete Walmer aparat za zavarivanje Inverter ARC180A, digitalni po najjeftinijoj ceni. Naš cilj je da kupci budu što bolje informisani o ponudi Walmer aparat za zavarivanje Inverter ARC180A, digitalni na tržištu Srbije. Vrlo lako nalazite željeni proizvod za kategoriju Aparati za varenje cene, ne morate da lutate od sajta do sajta za Walmer Aparati za varenje, sve Vam je na jednom mestu. Naši operateri svakodnevno ažuriraju cene ali je potrebno da proverite cenu i dostupnost za Walmer aparat za zavarivanje Inverter ARC180A, digitalni sa PRODAVCEM. EPonuda ne može da garantuje potpunu tačnost specifikacije i slika za Walmer aparat za zavarivanje Inverter ARC180A, digitalni. Pre kupovine, podatke za Walmer aparat za zavarivanje Inverter ARC180A, digitalni proverite na sajtu PROIZVOĐAČA.


Bjelorusija će krenuti u rat | Šta Ima\nBjelorusija će ratovati u slučaju da zapadne zemlje izvrše agresiju na Rusiju, izjavio je bjeloruski predsjednik Aleksandar Lukašenko. On je za ruske medije rekao da će između 60.000 i 65.000 vojnika, koliko ima bjeloruska vojska, krenuti u rat ukoliko neko pokuša da izvrši agresiju na Rusiju kroz Bjelorusiju ili blizu njene teritorije.\nLukašenko je podsjetio da “Zapad spada u zonu bjeloruske odgovornosti”, u skladu sa Sporazumom o Organizaciji za kolektivnu bezbjednost i Sporazumom o stvaranju Saveza Rusije i Bjelorusije, a da ruska grupa, prema planu, mora da se pridruži u odbijanju bilo kakve agresije Zapada, prenio je TASS.\n“Ukoliko se tako nešto desi u pravcu Zapada, sjeverno ili južno od nas, požurit ćemo da branimo Rusiju”, istakao je Lukašenko.\nMaskirani muškarci u civilnoj odjeći priveli su danas bjeloruskog opozicionog političara Maksima Znaka, javio je Interfaks pozivajući se na njegove saveznike. Znakovo navodno privođenje uslijedilo je dva dana nakon što se slična stvar dogodila Mariji Kolesnikovoj, jednoj od lidera masovnih demonstracija protiv predsjednika Aleksandra Lukašenka.\nZnak je posljednji član opozicionog Koordinacionog vijeća koji je bio aktivan u Bjelorusiji uz dobitnicu Nobelove nagrade i spisateljicu Svetlanu Aleksijevič. Svi ostali članovi Vijeća su pobjegli u inostranstvo ili su bili primorani da napuste zemlju u okviru akcije snaga bezbjednosti.\nZnakov advokat izjavio je da su pripadnici državne istražne komisije pretresli stan njegovog klijenta i da je on predmet pravnih procedura. Državni istražioci pretresli su i kancelariju zatvorenog opozicionog političara Viktora Babarika, rekao je jedan očevidac u Minsku. Kolesnikova je jučer spriječila pokušaj da bude deportovana u Ukrajinu cijepanjem svog pasoša, izjavila su dvojica njenih saveznika. Ona se sada nalazi u pritvoru u Bjelorusiji.\nČović i Palmer: Značaj reformi\nDodjeljene MAC nagrade\nNjemačka ne priznaje PCR nalaze iz BiH


Obama: Republikanci u krstaškom ratu – Minber\nlis. 02, 2013 at 10:33 am\nPredsjednik Barack Obama smatra da odgovornost za ovakvo stanje u zemlji snose isključivo republikanci. On je bio vidno ljutit kada je ispred Bijele kuće stupio pred novinare. Jedan dio republikanaca se, kako je rekao, nalazi u “ideološkom, krstaškom ratu” protiv njegove reforme zdravstva i samo zbog toga je odlučio blokirati vladu. “Ova blokada se ne odnosi samo na državni deficit, izdatke ili budžet”, pojasnio je Obama. “Umjesto toga, konzervativni pokret Tea-Party zanima samo to da spriječi građane da dobiju plaćeno zdravstveno osiguranje koje do sada nisu imali.”\nObama je, kipteći od bijesa, zatražio od republikanaca da ponovo omoguće rad vladinih institucija. On je jasno rekao da se o zdravstvenoj reformi ne može pregovarati. “Reforma je okončana i to će tako ostati”, naglasio je Obama. On je također rekao da je ovaj zakon, koji je donesen prije tri godine, u septembru 2012. godine potvrdio i Vrhovni sud SAD-a.\nObama je osvrćući se na poslanike, koji pripadaju pokretu Tea-Party, rekao da dio jedne stranke u parlamentu drži cijelu zemlju i njenu ekonomiju kao taoca. “On je ponovo upozorio na moguće ekonomske posljedice ukoliko potraje blokada budžeta.


Svet se trese: isplovio ruski "nuklearni Titanik" (video)\nSvet se trese: isplovio ruski „nuklearni Titanik“ (video)\nA. J. 30. aprila 2018. 11:53\nKontroverzna ruska plutajuća nuklearna elktrana , „nuklearni Titanik“ otplovila je na prvo pomorsko putovanje, a cilj je dopremanje energije do Arktika.\nOva elektrana trebalo bi da snabdeva sa energijom zabačene ruske baze na Arktiku, međutim, kritičari upozoravaju da bi ruska nuklearka mogla da dovede do „Černobila na ledu“, prenosi B92.\nMeđutim, kritičari i čuvari životne sredine kažu da bi mogao da dovede do „Černobila na ledu“.\n„Testiranje nuklearnog reaktora u gusto naseljenom području kao što je Sankt Peterburg je najmanje rečeno neodgovorno“ rekao je on.\nMeđutim, kako je istakao, testiranje „nuklearnog Titanika“ daleko od očiju javnosti neće ništa promeniti.\n„Nuklearni reaktori koji se bore oko Arktičkog okeana predstavljaju šokantnu pretnju za krhko okruženje koje je već pod ogromnim pritiskom od klimatskih promena. Ovaj opasan poduhvat nije samo pretnja za Arktik, već potencijalno i za druge gusto naseljene ili ugrožene prirodne regione“, objašnjava on.


RTCG - Radio Televizija Crne Gore - Nacionalni javni servis :: Ekonomija :: Obnoviti proizvodnju u Rudniku uglja Berane\n27. 01. 2021. 17:45 >> 17:47 0\nPotrebno je iznaći način da Rudnik uglja Berane nastavi sa radom na tržišnim osnovama, jer je to u interesu vlasnika, zaposlenih, ekonomije i društvene zajednice, istaknuto je na sastanku u Privrednoj komori.\nNa sastanku su učestvovali predsjednik PKCG Vlastimir Golubović, ministar za kapitalne investicije Mladen Bojanić, državni sekretar Marko Perunović, predstavnici Opštine Berane, kompanije Metalfer vlasnika Rudnika, Elektroprivrede Crne Gore, preduzeća „Ankara Kjumur“ koji su zainteresovani za investiranje u ovaj privredni subjekat.\nGolubović je ukazao na dugu istoriju Rudnika Berane, čiji počeci datiraju prije Prvog svjetskog rata, i njegov značaj za privredu, posebno sjevera Crne Gore.\n"Mi imamo volje i uvjereni smo da možemo doprinijeti da se obnovi proizvodnja u Rudniku", rekao je Bojanić.\n"Formirali smo Ministarstvo za kapitalne investicije u čijem su fokusu rudarstvo, energetika, saobraćaj, pomorstvo i investicije. Cilj nam je da pružimo puni doprinos i sa vlasnikom pronađemo rješenje za Rudnik uglja Berane, na dobrobit cjelokupne društvene zajednice", kazao je ministar.\nKako je saopšteno iz PKCG Rade Guberinić, izvršni direktor Rudnika uglja Berane, upoznao je učesnike sastanka sa privatizacijama kroz koje je kompanija prošla od 2002. godine.\nSadašnji vlasnik Metalfer uložio je u revitalizaciju rudnika četiri miliona eura, finansirajući oporavak, te subvencionirajući minus koji je kompanija pravila posljednjih godina.\nPočetkom pandemije obustavljena je proizvodnja, zadržano svega 15 radnika kojima se redovno isplaćuju zarade, a ostali su dobili otpremnine.\n"Vlasnik Rudnika uglja i pored navedenih problema u poslovanju je spreman da nastavi proizvodnju, ukoliko se iznađe održiv model", rekao je Guberinić.\nOn je ukazao da Rudnik uglja trenutno plaća po osnovu raznih obaveza prema državi (koncesiona naknada, PDV, porezi na nepokretnosti i zarade, doprinosi...) 80.000 eura mjesečno, a da za njegovo rentabilno poslovanje ovaj trošak treba da iznosi 30.000 eura.\nSmatra da se ulaskom novog investitora može prevazići ova situacija i ukazao na interesovanje turske kompanije „Ankara Kjumur“, za investiranje u Rudnik. Druga varijanta, prema njegovim riječima, je izgradnja toplane koja bi uz ugalj iz Rudnika koristila komunalni otpad i biomasu.\n"Termoelektrana može da preuzme 150.000 do 180.000 tona beranskog uglja, što čini sedam do 10 odsto proizvodnje Rudnika uglja Pljevlja", kazao je Jovanović, koji takođe smatra da je kvalitetno rješenje za Rudnik izgradnja nove toplane.\n"Mi bismo za 18 mjeseci investirali oko 1,5 miliona eura u Rudnik i kreirali polumehanizovani sistem proizvodnje", rekao je Goksu.\nPredsjednik Privredne komore Vlastimir Golubović zaključio je sastanak izrazivši nadu da će uz angažovanje svih aktera Rudnik Berane obnoviti proizvodnju i istakao da su na raspolaganju svi kapaciteti ove poslovne asocijacije kako bi se unaprijedio ambijent i kompanijama omogućilo uspješno poslovanje.\nMladen Bojanić Vlastimir Golubović Rudnik uglja Berane\nPrivredi prijeti respirator


ABC Imaging studija slučaja - Canon Serbia\nABC Imaging studija slučaja\nNovi radni proces digitalne štampe povećava produktivnost i omogućava rast profita kompanije ABC Imaging UK\nZahvaljujući dovođenju fiksnih troškova pod kontrolu, ABC Imaging UK može da se nada neprekidnom rastu profita. Pored toga, unapređenja radnog procesa dovela su do povećanja kapaciteta, omogućavajući ovoj kompaniji da svojim klijentima ponudi više usluga. Među njima su proizvodnja visokokvalitetnih kompleta dokumenata u kutijama za tendere za ugovore, kao i veliki broj novih proizvoda i načina primene.\nSaradnjom sa kompanijom Canon i primenom Océ štampača i softvera, ABC Imaging UK se dodatno približio ostvarivanju svoje misije „Impresionirati svakog klijenta svaki put“. „Gledajući unapred, očekujem da poslovanje kompanije ABC bude vrlo uspešno“, optimističan je Hokins. „Odlično je što sarađujemo sa dobavljačem koji ne samo da nudi punu paletu proizvoda, već i efikasno i redovno upravljanje klijentima, kao i podršku razvoju poslovanja. Zahvaljujući Océ PRISMA radnom procesu i tehnologiji imagePRESS kompanije Canon, unapredili smo operacije i povećali profit kao rezultat 50% bržeg rada i smanjenja troškova od 30%.“\n„Uvođenjem Canon imagePRESS C7010VPS presa drastično smo smanjili eksternalizovanje spoljnim kompanijama. Sav rad sada obavljamo na svojim presama, a klijenti su zadovoljni kvalitetom.“\nRej Hokins, generalni direktor\nKliknite na donje linkove da biste pročitali više o proizvodima i uslugama koje koriste.\nPročitajte kompletnu studiju slučaja (.pdf)\nObratite se kompaniji Canon


AVDOVIĆ: SESTRE I TEHNIČARI UZIMAJU BRISEVE, A NISU OBUČENI, TO MORAJU RADITI LJEKARI ILI STOMATOLOZI | Hayat.ba\nAVDOVIĆ: SESTRE I TEHNIČARI UZIMAJU BRISEVE, A NISU OBUČENI, TO MORAJU RADITI LJEKARI ILI STOMATOLOZI\nNa drive-in punktovima u Kantonu Sarajevo i dalje medicinske sestre, tehničari, laboranti, logopedi..., pacijentima uzimaju briseve, što se, kako je rečeno, krši sa Članom 2, stav 2, Aneksa III Sporazuma o poslovima koji se ne smiju prekidati u vrijeme štrajka, po kojem to mogu raditi isključivo doktori medicine i stomatologije.\nZbog toga je Osnovna sindikalna organizacija JU Dom zdravlja Kantona Sarajevo drugi put prijavila inspekciji ovu te još neke druge nepravilnosti koje se, kako oni kažu, dešavaju u ovoj zdravstvenoj ustanovi.\nPrema riječima Jasmina Avdovića, predsjednika Sindikata zaposlenih u zdravstvu Kantona Sarajevo, oni su se inspekciji već obraćali 31. jula, ali se ona, dodaje, oglušila na tu prijavu.\nO svemu upoznali i inspekciju\nIako nam je dva dana kasnije potvrđeno da je predmet otvoren (potpisan od strane direktora), izgleda da je na našu prijavu reakcija nadležne inspekcije izostala ili nismo obaviješteni o izvršenom nadzoru – navodi Avdović.\nIako je istina da drive-in punktovi ne postoji u trenutno važećem Zakonu o zdravstvenoj zaštiti Federacije BiH i drugim aktima koji definišu pružanje zdravstvene zaštite, u pitanju je ipak opis poslova koji je, kako kaže Avdović, upravo nedostatkom kategorije drive-in punktova naknadno nedvosmisleno definisan Članom 2, stav 2, Aneksa III Sporazuma o poslovima koji se ne smiju prekidati za vrijeme štrajka u JU Dom zdravlja KS.\nDodaje da JU Dom zdravlja KS ima nekoliko ”kontejnera” u kojima se uzimaju brisevi za PCR testove na COVID-19.\nDva, koji se nalaze na lokalitetima Saraj Polje i Vrbanja, definisani su kao drive-in punktovi, dok oni ispred Centralnog objekta OJ Ilidža, OJ Centar i drugi u KS, u kojima se također vrši uzimanje istih uzoraka za onkološke pacijente, trudnice…, iz nama nepoznatih razloga ne definišu se kao drive-in punktovi. No, bez obzira na to da li je riječ o drive-in punktu ili ne, uzimanje brisa u svim H-timovima, uključujući i kućne posjete, rade isključivo doktori medicine i stomatologije, dok medicinska sestra-tehničar (član 4. Zakona o sestrinstvu i primaljstvu FBiH 43/13), rade na vođenju potrebne medicinske dokumentacije za ovu uslugu – objašnjava Avdović, piše Faktor.ba.\nPrema njegovim riječima, uposlenici JU Dom zdravlja KS uključujući i Sindikat zdravstva KS, u smislu člana 34. Zakona o zdravstvenoj zaštiti Federacije BiH, nisu pravili nikakve smetnje, poput reakcija na raspoređivanje zdravstvenih tehničara svih profila koji ne pripadaju sestrinstvu na poslove vođenja medicinske dokumentacije u H-timovima (drive-in i drugi kontejneri).\nTo bi se smatralo nehumano prema građanima i nekolegijalno prema medicinskim sestrama-tehničarima koji bi onda bili jedini profil raspoređen na ove poslove, pa je od pojave ove usluge, na ovim poslovima stalno raspoređen i kadar koji ne pripada sestrinstvu, a to su zdravstveni tehničari svih profila i drugi (laboratorijski tehničari, fizioterapeutski tehničlari, stomatološke sestre-tehničari, zubni tehničari, protetski tehničari… – ističe Avdović.\nNo, problem je taj što, kako kaže Avdović, većina navedenih zdravstvenih tehničara svih profila, za razliku od onih iz oblasti sestrinstva, obrazovanjem, diplomom, ali ni licencom, nisu obučeni ni ovlašteni da uopće uzmu štapić za bris u ruke, a kamoli da vrše uzimanje briseva iz nosa ili grla. Za razliku od medicinskih sestara, tehničari, dodaje, nisu obučeni ni za uzimanje brisa rane ili površina.\nNeovisno o ovoj napomeni, Aneks III je jasan i nedvosmislen, odnosno njegovo nepoštivanje je temeljem činjenice da je potpisan od strane menadžmenta i Sindikata, vjerovatno ravno nepoštivanju Pravilnika o radu JU Dom zdravlja KS, ali i pojedinačnih ugovora o radu koje radnik zaključuje sa poslodavcem. Kako god poslodavac koji je potpisao Aneks III, ne smije kršiti odredbe ovog dokumenta uključujući i uposlenike JU Dom zdravlja KS na koje se on odnosi – kaže Avdović.\nAvdović dodaje da na lokalitetu Saraj Polje doktori medicine i stomatologije samo radnim danom uzimaju briseve, dok ih u vrijeme vikenda nema.\n– Vikendom su doktori osigurani samo po potrebi (u slučaju da postoji kućna posjeta u kojoj je potrebno uzeti bris), a nekada ni tada. Prošli vikend je u Saraj Polju bio raspoređen samo jedan fizioterapeutski tehničar koji ne smije uzimati briseve i to bez medicinske sestre (bio je sam). Čak i da nema doktora medicine i stomatologije, ne može jedna osoba raditi i uzimanje uzorka i vođenje potrebne dokumentacije za to, pripremanje uzoraka za slanje na KCUS i brigu o prenosivim frižiderima za to. Dr. Marouf je taj prošli vikend, na telefonski poziv iz tog kontejnera i žalbu kako nema doktora medicine i stomatologije, kratko odgovorila kako ona zna zakon i da nema potrebe da se šalje doktor. Taj fizioterapeutski tehničar je cijelu smjenu ostao sam u kontejneru, a to nije prvi put – objašnjava Avdović.\nNo, na drive-in punktu na Vrbanji, kako kaže Avdović, ni radnim danom nema doktora, kao ni u Novom Sarajevu.\nNa naše insistiranje kod direktora OJ JU Dom zdravlja KS, njihov najčešći odgovor je bio – “ne mogu da im naredim, oni neće.” Zamišljamo neku medicinsku sestru i tehničara kako bez ikakve posljedice svom direktoru, nakon što je raspoređen u drive-in punkt, kaže da tamo neće raditi. To se od početka štrajka i pandemije nije dogodilo. S druge strane, JU Dom zdravlja KS nije učinila ništa da sankcioniše ljekare i stomatologe koji su izbjegavali da rade poslove uzimanja briseva – govori Avdović.\nLjekar mora odlučiti ko je hitan slučaj, a ne sestra\nU skladu sa članom 65, stav 7, oba kolektivna ugovora koja se trenutno primjenjuju (ljekarski i kolektivni ugovor za zaposlene u zdravstvu KS), javno-zdravstvena ustanova dužna je za vrijeme trajanja štrajka osigurati neprekidnu uslugu trijaže sa najiskusnijim doktorima medicine o čemu se, kaže Avdović, izvještava štrajkački odbor.\nU cilju izbjegavanja nesporazuma, u pitanju je trijaža za vrijeme trajanja štrajka, a ne trijaža uvjetovana epidemiološkom situacijom sa kojom ova trijaža nema nikakve zajedničke tačke. Svrha ove trijaže je da na ulazu u objekat najiskusniji doktor medicine odlučuje trijažnim postupkom o tome ko će u skladu sa sporazumom o poslovima koji se ne smiju prekidati za vrijeme trajanja štrajka i njegovim aneksima, uopće ući kao hitan pacijent u objekat po uslugu, a ne da se na svakoj pojedinačnoj kartoteci svake službe medicinske sestre “raspravljaju” sa pacijentima i one nezakonito odlučuju o tome, da li je neko hitan ili ne. Doktor medicine, najiskusniji u objektu je taj koji u skladu sa navedenim aktima, na samom ulazu u zdravstvenu ustanovu odlučuje o hitnosti, a ne medicinske sestre-tehničari i drugi zdravstveni radnici koji nisu doktori medicine – navodi Avdović.\nKaže kako je početkom pandemije JU Dom zdravlja KS već bila predmet sličnog nadzora i tada je izdato rješenje u kojem je doslovno napisano da ljekari ne smiju izbjegavati pacijente.\n– Dakle, predmet traženog nadzora je:\n1. Za JU Dom zdravlja KS Aneks III se skoro nikako ne poštuje i u većini kontejnera doktori medicine i stomatologije uopće ne uzimaju briseve, dok na lokalitetima gdje se oni uzimaju to ipak rade radnim danima bez vikenda (osim kućnih posjeta, a i tu se desilo prošli vikend da nije bilo doktora).\n2. Za sve javno-zdravstvene ustanove, nijedna nije obezbijedila neprekidnu uslugu trijaže sa doktorom medicine (najiskusniji) kao svoju, a ne obavezu sindikata koji je organizator štrajka. Zbog toga se obraćamo nadležnim inspekcijama jer naši pokušaji da ovo riješimo sa menadžmentom i pojedinačno sa direktorima OJ JU Dom zdravlja KS nisu dali očekivani rezultat – zaključio je Avdović.


Vesić: Nelegalna gradnja najveći problem\n11.08.2018 | Info\nZamenik gradonačelnika Beograda Goran Vesić zatražio je da gradske opštine dostave Gradu sve inspekcijske predmete koji se vode u vezi sa bespravnom gradnjom, a koji se vode na NN - nepoznata lica.\nPrimetili smo da postoji više hiljada inspekcijskih predmeta u vezi sa bespravnom gradnjom u Beogradu koja se vode u opštinama zvanično protiv NN lica. To je isto kao da nema postupka, jer Tužilaštvo nema protiv koga da vodi krivični postupak i predstavlja izigravanje zakona, rekao je Vesić.\nDešava se, kako je rekao, da ista opštinska inspekcija koja ne može da utvrdi ko bespravno gradi, a da potom isti predmet prosledi na legalizaciju sa punim imenom investitora. Zato je grad zatražio da mu se dostave iz opština svi predmeti koji se vode na NN lica, a mi ćemo te podatke\nuporediti sa podacima iz Sekretarijata za legalizaciju, ali i Vodovoda, Infostana, EPS i Katastra. Tako ćemo saznati ko u stvari bespravno gradi, pa ćemo mi imenom i prezimenom podneti krivične prijave protiv tih investitora, rekao je Vesić.\nOn je dodao da je već poslao dopis gradskim preduzećima u kome je od njih zatraženo da se ne priključuju bespravni objekti na mreže pod pretnjom krivične odgovornosti za direktora, prenosi Beionfo. Zamenik gradonačelnika je ponovio da je bespravna gradnja krivično delo koje je kažnjivo zatvorom, a da su takvi investitori najveće zlo Beograda jer kradu od svih građana novac koji bi morali da uplate za doprinose za građevinsko zemljište. Od tih doprinosa mi gradimo škole, bolnice, puteve, obdaništa, vodovod i kanalizaciju tako da oni koji bespravno grade u stvari sprečavaju građane da dobiju svu ovu infrastrukturu, rekao je Vesić.\nNotar ne može da overi prodaju "divljeg" stana\nVesić: Kompanija iz Kine dala ponudu za koncesiju za garaže\nVesić: Železnice su jedine odgovorne\nVesić: Borba protiv nelegalne gradnje\nPočela rekonstrukcija Trga Republike


Fidelity: Javne finansije CG će na jesen biti suve kao Sahara\nLeave a Comment on Fidelity: Javne finansije CG će na jesen biti suve kao Sahara\nKonsultantska kompanija Fidelity komentarisala je situaciju vezanu za novi rebalans budžeta, koji je usvojen u Skupštini CG:\nObjavu sa fejsbuka Fidelity konsultanstskog tima prenosimo u cjelosti:\n“Tek juče je usvojen rebalans Vladinog budžeta čija je glavna pretpostavka ostvarenja zapravo bila projekcija da će prihodi od turizma iznositi 60% prošlogodišnjih a premijer ga danas – buši kao mjehur od sapunice.\nPremijer je doslovce kazao: “Kada je u pitanju turizam vidimo da se situacija komplikuje, virus se vraća, izgleda još agresivnije nego u prvoj fazi, tako da turistička privreda ne može imati velika očekivanja.”Dakle, prvi čovjek Vlade nam svima kaže da od turizma nema ništa zbog čega je rebalans koji je njegova Vlada pripremila a Skupština usvojila – NETAČAN.\nPrema našim kalkulacijama, budžetu će ove godine faliti MILIJARDU eura. To znači da će svima, pa čak i policajcima, već u oktobru sasvim sigurno biti smanjena plata. A penzije vrlo vjerovatno u januaru 2021.\nNaše javne finansije će na jesen biti suve kao Sahara”.\nTags: fideliti consulting javne finansije od jeseni nas očekuje smanjenje zarada od turizma nema doprinosa\nPrevious Entry FILM O SEOSKIM KUĆAMA U PLJEVLJIMA\nNext Entry Janjušević i Anđelić privedeni na saslušanje, iz Demokratske CG poručili: Poštene i časne ljude Pljevalja nećete i ne možete etiketirati kao kriminalce


Potreban konsenzus o dijalogu sa Srbijom - Politika - Dnevni list Danas\nPočetna » Politika » Potreban konsenzus o dijalogu sa Srbijom\n0Piše: Danas Online 24. aprila 2018. 17.31\nPosebna pažnja tokom diskusije posvećena je Strategiji EU o proširenju zemalja Zapadnog Balkana, koja je usvojena februara ove godine. U njoj je jasno navedeno da dijalog Kosova i Srbije treba da bude zaključen „pravno obavezujućim“ sporazumom. Briselski dijalog analizirao je novinar Agron Bajrami koji tvrdi da proces integracije Srbije i Kosova zavisi od ishoda dijaloga Beograda i Prištine.\n„Štaviše, strategija na neki način daje okvir da se taj dijalog ubrza i da se postigne sporazum. Ideja je bila da se odredi rok za njegovo postizanje, međutim, sve članice Evropske unije nisu bile saglasne sa tim, na primer da do 2025. godine Srbija bude u Evropskoj uniji, jer veći deo centara u EU ne veruje da je moguće da se tako nešto postigne”, kaže Bajrami, prenosi RTK2.\nU Samoopredeljenju smatraju da je objavljivanjem strategije za proširenje Kosovu data šansa da bude priznato od strane Srbije, ali navode da vlasti u Prištini pre svega moraju definisati šta konktretno znači regulisanje odnosa sa Srbijom.\n„Smatram da je dovoljan okvir koji je 2008. godine postavljen za zaštitu srpske zajednice. Ako želite da branite interese srpske zajednice na Kosovu onda je Ahtisarijev plan dovoljan, ali ako želite da hranite srpske ambicije, onda je to nešto drugo. U tom slučaju pokret Samoopredeljenje neće učestvovati, ali ako srpska zajednica na Kosovu bude deo dijaloga, onda ćemo biti uključeni u taj proces“, kaže Gljauk Konjufca, poslanik Samoopredeljenja.\nPoslanik Alijanse za budućnost Kosova slaže se da je Kosovu potreban konsenzus o dijalogu, ali smatra da je pre svega potrebno da Skupština bude odgovorna za sve koji vode dijalog. Iz Nisme kažu da dijalog u Briselu ne treba da vodi predsednik Hašim Tači.\n„Poslovi se dele između institucija, ali odgovornost mora biti u Skupštini. Što se tiče ZSO, ona se može uspostaviti samo u skladu sa Ustavom Kosova. Srbija ne sme da spreči Kosovo da se priključi međunarodnim institucijama, moramo insistirati na tome. Čak i opozicija ima odgovornost, moramo sarađivati“, kaže Ahmet Isufi, poslanik Alijanse za budućnost Kosova, rečeno je na RTK2.\n„Mislim da Tači ne bi trebalo da vodi dijalog, ne zato što je predsednik, već što ima prošlost u vezi dijaloga. Niko nije zadovoljan trenutnim stanjem. Imamo problem sa osobom, ne sa institucijom. Mislim da je iluzorno verovati da će to što će položaj zameniti premijer i predsednik biti promenjen i pristup“, smatra Biljal Šerifi, poslanik Nisme.\nDijalog u Briselu ne može biti nastavljen bez sagledavanja realnog stanja, takođe se u obzir moraju uzeti i već usvojeni sporazumi, smatra politički analitičar Behljulj Bećaj, stoji na RTK2.\n„Treba ponovo oceniti proces, treba osnovati ekipu sa stručnjacima za postizanje konsenzusa i ponovo ispitati strategiju do trenutka razjašnjenja, kao i mogućnost epiloga obaveznog sporazuma“, kaže Bećaj.\n„U ovim prosecima nije sve u rukama Kosova, jer Evropska unija ima drugačiji pristup ovom konfliktu, kao i Srbija i Kosovo. Strategija pruža perspektivu za integraciju Kosova u Evropsku uniju i predstavlja parametre za učlanjivanje”, kaže Naim Rašiti iz Balkanske istraživačke mreže.\nPanelisti smatraju da nakon 10 godina od proglašenja nezavisnosti Kosovo ima mnogo nerešenih pitanja sa Srbijom zbog čega ubuduće mora imati odrednicu za vođenje dijaloga.\ndijalog, kosovo, srbijaPriština


Programi inovacione delatnosti za 2017. « IC TMF\nYou are here: Home » Vesti » Programi inovacione delatnosti za 2017.\nProgrami inovacione delatnosti za 2017. godinu se ostvaruju putem inovacionih projekata u čijoj realizaciji učestvuje jedna ili više organizacija iz čl. 28. stav 2. Zakona o inovacionoj delatnosti („Službeni glasnik RS”, br. 110/05 ,18/10 i 55/13–Zakon), a najmanje jedan registrovani subjekt inovacione delatnosti – pravno lice upisano u Registar inovacione delatnosti – Registar koji vodi Ministarstvo prosvete, nauke i tehnološkog razvoja – Ministarstvo.\na) Program finansiranja inovacionih projekata koji za rezultat imaju razvijen komercijalno vrifikovan proizvod, uključujući i softver, proces, tehnologiju ili\nProgrami su ravnopravni i realizuju se na način utvrđen podzakonskim aktima donetim u skladu sa Zakonom. Po ovom javnom pozivu se prijavljuju inovacioni projekti koji su po pretežnim svojstvima:\ntip 2 – za rezultat ima izgradnju infrastrukture namenjene realizaciji inovacionih projekata- registrovane infrastrukturne organizacije podnose predloge projekata.\nKompletan tekst poziva preuzmite ovde:\n« Predstavljanje Drumske Strele 2017\n120 godina SRPSKOG HEMIJSKOG DRUŠTVA »


Uticaj pandemije na stabilnost porodice - Ozonpress :: internet portal\nNovi protest zbog oduzimanja zemlje u nedelju u Mrčajevcima\nY? Project i Maja Ćirić u Galeriji\nЧак шест лица преминуло, 15 у тешком стању\nTag: porodica, stabilnost. pandemija\nSvet sutra obeležava Međunarodni dan porodice. Već 26 godina, svaki 15. maj prilika je da se podsetimo značaja porodice kao temelja društva, da pružimo podršku osnaživanju porodica i na taj način doprinesemo razvoju zajednica u kojima živimo. Svi koji se bave porodicama, nezavisno da li su pojedinci ili organizacije, imaju zadatak i obavezu da svojim zalaganjem osnaže porodice, obezbede poštovanje njihovih različitosti i utiču na informisanje javnosti o problemima sa kojima se porodice širom sveta suočavaju. SOS Dečija sela Srbija i Mreža organizacija za decu Srbije (MODS) fokus svog rada i angažovanja stavljaju upravo na decu i porodice iz cele Srbije, sa snažnom željom da doprinesu unapređenju položaja i poboljšanju kvaliteta njihovog života.\n– SOS Dečija sela Srbija kroz svoje Centre za podršku porodici u Beogradu i Nišu, a uskoro i u Kraljevu, radi na osnaživanja roditeljskih kapaciteta i sprečavanja izdvajanja dece iz porodice. Rad sa porodicama je prilagođen njihovim individualnim potrebama. Naši saradnici ih posećuju u domovima gde žive, a na raspolaganju su im i prostorije Centara u kojima pružamo savetodavnu i edukativnu podršku i realizujemo različite radionice i obuke namenjene kako deci, tako i roditeljima. Važan segment našeg rada predstavlja i povezivanje porodica sa drugim ustanovama u lokalnoj zajednici, što značajno doprinosi njihovoj integraciji u društvenu zajednicu. Stvarajući odnos povezanosti i poverenja gradimo čvrst temelj za postizanje pozitivnih promena u porodici i na taj način preveniramo izdvajanje dece iz bioloških porodica – rekla je Vesna Mraković Jokanović, nacionalni direktor organizacija SOS Dečija sela Srbija, ističući da dugoročna strategija SOS Dečija sela Srbija predviđa sprovođenje različitih programa i intervencija za zaštitu i podršku dece i mladih bez roditeljskog staranja, kao i porodica u riziku.\n– U tom cilju udružujemo snage sa drugim organizacijama i institucijama, uključujući i privatni sektor, kako bi pružili mogućnosti za dalje unapređenje i poboljšanje brige i podrške deci, mladima i porodicama kojima je takva podrška preko potreba – ističe Mraković Jokanović.\n– Porodica bi trebalo da bude najbolje mesto za odrastanje svakog deteta, pružajući mu sigurnost, podršku i podsticajno okruženje za razvoj. Svako dete zaslužuje najbolje moguće uslove za život bez obzira na to gde je rođeno, u kojoj porodici živi, u kom gradu ili delu Srbije. Solidarnost sa onim najslabijim i najranjivijim je suštinska vrednost naše organizacije koja povezuje preko 100 udruženja iz cele zemlje sa misijom da učinimo život svakom detetu boljim – rekao je Saša Stefanović, direktor Mreže organizacija za decu Srbije.\nНаша зелена породица\nШесторо деце остало без оца\nKanada: Crni (ne)demokratski oktobarski dani teku ...\nKuća ili stan - kako se odlučiti?\nNeverovatno kakvo je doba doslo,...\nKakvo rešenje ako je lik prošao na...


Ministar Elvir Rožnjaković obezbijedio 50 hiljada maraka za sanaciju krova na MSŠ Kalesija – Radio Feral\n24/12/2019 24/12/2019 Mirsad Zulic\t0 Comments\nZgrade JU OŠ Kalesija i MSŠ Kalesija su proteklih godina u više navrata bili tema brojnih pisanja o “donacijama”, pa čak i od strane roditelja koji, ukoliko žele da djeca borave u koliko-toliko humanim uslovima, su prinuđeni izdvajati vlastiti novac za sanaciju učionica.\nKako je školstvo u nadležnosti Kantona, u Vladi TK Ministar Prostornog Uređenja i Zaštite Okolice gospodin Elvir Rožnjaković nakon vijesti o haotičnom stanju hola MSŠ Kalesija uspio obezbijediti sredstva u iznosu od 50.000 KM na ime rekonstrukcije i sanacije krova.\nSredstva su osigurana od strane Federalnog ministarstva okoliša i turizma, a na ime nastavka projekta energijske efikasnosti na objektu školske zgrade.\n“Ministarstvo prostornog uređenja i zaštite okolice Tuzlanskog kantona upoznato je sa stanjem u kojem se nalazi zgrada MSŠ Kalesija, kao i započetom projektu provođenja energijske efikasnosti zgrade.\nZbog navedenog, ministar Ministarstva je zahtjevom upućenim Federalnom ministarstvu okoliša i turizma zatražio da ovo ministarstvo odobri sredstva za nastavak navedenog projekta.\nOvim putem Vas obavještavamo da je Federalno ministarstvo okoliša i turizma odobrilo sredstva za nastavak realizacije započetok projekta energijske efikasnosti na objektu školske zgrade, te da će Vam odobrena sredstva u iznosu 50.000,oo KM, biti na raspolaganju početkom naredne godine, kako bi se što prije riješio problem prokišnjavanja školskih prostorija” – stoji u dopisu koji potpisuje minista Elvir Rožnjaković, koji je upućen na adresu MSŠ Kalesija.\nRješavanje ovog problema ministar očekuje odmah nakon usvajanja programa za 2020. godinu.\n← Huso Turić najbolji sportista općine Kalesija za 2019.godinu\nČestitka općinskog načelnika i predsjedavajućeg OV za katolički Božić →


Izložba "Istraživanje istraživanja" u Narodnom muzeju u Smederevskoj Palanci\nOtvaranje je zakazano za sredu, 15.maj u 19 časova. U pitanju je izložba Etnografskog instituta Srpske akademije nauke i umetnosti, a ovom prilikom će takođe biti upriličena i promocija knjige koja je nastala povodom 70 godina postojanja Instituta.\nNarodni muzej u Smederevskoj Palanci biće domaćin profesorki doktorki Ljiljani Gavrilović i doktoru Milanu Tomaševiću iz Etnografskog instituta Srpske akademije nauka i umetnosti.\nU sredu 15. maja, sa početkom od 19 časova, oni će otvoriti izložbu „Istraživanje istraživanja“ i promovisati knjigu „Leksikon etnologije i antropologije u 70 pojmova“ nastalih povodom 70 godina postojanja Instituta.\nU saradnji sa ovom institucijom palanački muzej je sačinio prateću izložbu „Crtice iz etnologije i antropologije Narodnog muzeja u Smederevskoj Palanci". Sve ovo zajedno čini sadržaj koji nam omogućava da bolje razumemo nas same, našu tradiciju i sagledavamo prošlost.


saobracaj : strana 2 : Južne vesti\nRadovi kod petlje Doljevac i na deonici puta od Bele Palanke ka Pirotu\n08:48, 2. 9. 2020.\nNa auto-putu, u zoni petlje Doljevac, zbog radova će do 15. septembra biti zatvorena desna traka u smeru Niš-Vranje, pa se saobraćaj odvija dvosmerno levom trakom, saopštavaju iz Puteva Srbije.\nBez zastoja u saobraćaju preko Gradine\n10:59, 21. 8. 2020.\nNakon što je saobraćaj preko Gradine prethodnog dana bio obustavljen zbog radova na auto - putu kroz Bugarsku, stanje je od jutros normalizovano, saopštavaju iz Uprave carine.\nMontira se novi semafor kod Suda, zatvara se jedna traka na 4 sata\n14:25, 31. 3. 2020.\nZbog radova u ulici Vožda Karađorđa kod zgrade Suda u Nišu i postavljanja novog metalnog portala za semafor, prekosutra 2. aprila od 8 do 12 sati vozila će moću da koriste samo jednu traku u smeru ka Crvenom pevcu, ali dvosmerno.\nU delu Ulice vojvode Tankosića u Nišu stubići pešake "isterali" na ulicu\n10:40, 13. 3. 2020.\nZbog neuređenih trotoara i postavljenih stubića u delu Ulice vojvode Tankosića, kako kažu stanari, bezbednost pešaka je ugrožena, a kao problem se javlja i nedostatak parking mesta. Većnik zadužen za saobraćaj Igor Vojinović kaže da nijedna konkretna pritužba stanara nije došla na adresu nadležnih službi, a stanari kažu da su se žalili Opštini Medijana.\nPostavljen privremeni semafor kod niškog Suda\n18:45, 9. 3. 2020.\nNakon što je pre nedelju dana autobus oborio semafor na raskrsnici Voždove i Sinđelićevog trga, kod niškog Suda danas je postavljen privremeni, a nadležni novi obećavaju do kraja meseca.\nAutomobil udario ženu na pešačkom prelazu u Leskovcu\n16:15, 13. 2. 2020.\nU Ulici Blagoja Nikolića u Leskovcu, danas oko 12:45 automobil je udario ženu dok je prelazila ulicu na pešačkom prelazu. Ona je, kažu u policiji, prošla sa lakšim povredama.


Kuvajtski propovednik pozvao na rušenje Sfinge i piramida - 10.03.2015, Sputnik Srbija\nKuvajtski propovednik pozvao na rušenje Sfinge i piramida\nMuslimanski propovednik iz Kuvajta pozvao je na uništenje najvećih simbola Egipta, piramida i Sfinge, smatrajući da je vreme da se uništi faraonska baština. 10.03.2015, Sputnik Srbija\nvesti, svet, kultura, egipat, islamska država, piramide u gizi, sfinga\n10:45 10.03.2015 (Osveženo: 16:19 05.10.2015)\nMuslimanski propovednik iz Kuvajta pozvao je na uništenje najvećih simbola Egipta, piramida i Sfinge, smatrajući da je vreme da se uništi faraonska baština.\nIbrahim Al Kandari je poziv uputio pripadnicima Islamske države, koji već nekoliko nedelja bezumno uništavaju kulturno blago u Iraku.\n„Iako antički monumenti nisu religijska, već kulturna i istorijska mesta, ona moraju biti uništena. Muslimani moraju da ih unište. Tako će se staviti tačka na slike obožavanja faraona”, naveo je Al Kandari za dnevnik Al Vatan, a prenosi Raša tudej.\n„Činjenica da rani muslimani, sledbenici proroka Muhameda nisu uništili spomenike faraona prilikom ulaska na egipatsko tlo, ne znači da mi ne bi trebalo da to uradimo sada”, rekao je Al Kandari.\nJoš jedan poziv na uništenje najistaknutijih egipatskih simbola došao je od islamskog državnog vođe Abu Bakra al Bagdadija, koji je pozivao na rušenje istorijskih spomenika jer je to „verska dužnost”.\nSamo prošle nedelje, pripadnici Islamske države uništili su i opljačkali drevni asirske grad Dur Sharukin u severnom Iraku, srušili ostatke antičkog grada Hatra, a buldožerima su uništili grad Kalah u blizini Mosula.\nPre tri godine, egipatski klerik izdao je fatvu kojom se poziva na „oslobađanje” zemlje od piramida i Sfingi. Član radikalnog Selefi pokreta rekao je tada da želi da sve znamenitosti budu srušene.\nNapadi na Sfingu traju vekovima. Postoje mnoge legende i tome kako je uništen njen nos. Jedan od najpoznatijih mitova jeste da je takvu štetu naneo Napoleonov top, dok istoričari veruju da ga je uništio Muhamad Saim al Dahr u 14. veku, pošto je saznao da je nekim seljanima Sfinga bila predmet obožavanja.


Dodik: Milan Јelić ostavio trajan pečat u istoriji Srpske - RTV Doboj\nSrpski član Predsjedništva BiH Milorad Dodik istakao je da je obaveza svih sadašnjih i budućih generacija da čuvaju sjećanje na sve one koji su dali doprinos stvaranju i razvoju Republike Srpske, među kojima je svakako i nekadašnji predsjednik Republike Milan Јelić koji je ostavio trajan pečat u istoriji Srpske.\n– Milan Јelić bio je veliki patriota, političar, privrednik, humanista, sportski radnik, a prije svega veliki čovjek, domaćin, suprug i otac kojeg je iznenadna smrt prekinula u godinama kada je najviše mogao da da Republici Srpskoj i srpskom narodu i kada je najviše trebao svojoj porodici – istakao je Dodik povodom 13 godina od smrti nekadašnjeg predsjednika Republike Srpske Milana Јelića.\n– Milan Јelić bio je jedan od onih koji je imao osjećaja za tuđe probleme, spreman da uvijek sasluša i pomogne svakog čovjeku i koji je svim svojim bićem živio i radio za Republiku Srpsku, za svoju Modriču i svoju porodicu – naveo je Dodik.\nOn je ocijenio da je malo onih koji za svog života uspiju da imaju toliko ispkrenih i pravih prijatelja kao što je imao Milan Јelić, a u prilog tome govori činjenica da i danas, 13 godina od njegove smrti Milan i njegova djela nisu zaboravljeni.\n– Njegova smrti je bila i ostala veliki gubitak za Republiku Srpsku i njegovu Modriču, ali sjećanje na njega i dalje je veoma živo i dokaz da njegovi lik i djelo nikada neće biti zaboravljeni – naglasio je Dodik, podsjetivši da je u njegovu čast osnovana Fondacija “Dr Milan Јelić” koja stipendira najbolje studente Republike Srpske.\nMilan Јelić preminuo je u Modriči 30. septembra 2007. godine od posljedica srčanog udara.


Radio TV Stara Pazova - Humanitarni auto skup na Bazenima za dečja invalidska kolica\nHumanitarni auto skup na Bazenima za dečja invalidska kolica\nU cilju da se pomogne trogodišnjem dečaku sa smetnjama u razvoju i njegovoj porodici, Crveni krst opštine Stara Pazova pokrenuo je humanitarnu akciju prikupljanja novčanih sredstava za kupovinu specijalnih medicinskih decijih kolica.\nCK je izdvojio određena sredstva ali je za kupovinu specijalnih dečijih kolica potrebno još 80 hiljada dinara. Po objavi apela za pomoć na facebook profilu opštine Stara Pazova, koja se takođe uključila u ovu akciju, članovi Speed Hunt Auto Team iz Stare Pazove samoinicijativno odlučili su da organizuju Mini skup.\nU nedelju 12.januara na Bazenima između Stare i Nove Pazove od 11 časova svi ljubitelji automobila moćiće da se druže i doniraju novac. Sugrađani koji žele da učestvuju u kupovini dečijih kolica, finansijska sredstva mogu uplatiti i na žiro račun CK Stara Pazova: 340-1309-77.


I sportisti u Srbiji se vraćaju treninzima, najviše devet igrača u isto vreme na terenu :: Sport\nSport / I sportisti u Srbiji se vraćaju treninzima, najviše devet igrača u isto vreme na terenu\nI sportisti u Srbiji se vraćaju treninzima, najviše devet igrača u isto vreme na terenu\nKako se navodi u instrukcijama za otpočinjanje trenažnog procesa u Srbiji, sportisti tokom treninga moraju biti udaljeni najmanje dva metra, a za svakog sportistu mora postojati prostor od najmanje 10 kvadratnih metara.\nNa treningu istovremeno može biti najviše 10 osoba, uključujući i trenera, dok broj tehničkog i drugog osoblja mora biti sveden na apsolutni minimum i to tako da ni u jednom momentu ukupan broj osoba na delu u kome se odvija trening ne može preći broj od 12 ljudi.\nSportista je pri dolasku i odlasku sa treninga dužan da nosi zaštitnu masku i rukavice, da dolazi ili odlazi sam ili u društvu samo jedne osobe, kao i da se pridržava svih mera fizičkog razmaka kao mere prevencije.\nKorišćenje zajedničkih, pomoćnih prostorija, kao što su svlačionice, tuš kabine i slično je moguće samo ako se nakon svakog korišćenja izvrši dezinfekcija te prostorije.\nDodaje se da sportista mora koristiti lična sredstva za higijenu, kao i da tokom treninga mora koristiti samo svoju bocu za vodu, odnosno da je ne sme deliti ni sa kim (isto se odnosi i na hranu).\nPri dolasku na trening, organizator treninga je dužan da prikupi informacije od svakog sportiste, trenera, tehničkog i drugog osoblja o postojanju nekog od simptoma koje može ukazivati na infekciju virusom COVID-19. Ako postoji bilo kakav simptom, sportista neće biti puđten u objekat, udaljava se sa treninga i upućuje nadležnom lekaru.\nTakođe, pri dolasku na trening svima koji učestvuju u njegovoj realizaciji meri se temperatura. Svako ko ima povišenu temperaturu se udaljava sa treninga i upućuje lekaru.\nU Instrukcijama se dalje navodi da ako se pojavi bilo koji simptom koji ukazuje na COVID-19, trening se odmah prekida, osoba sa simptomima se upućuje lekaru, dok se svi ostali podvrgavaju testiranju i ostaju u izolaciji dok ne dobiju rezultate.\nOrganizator treninga je dužan, takođe, da pre i posle treninga dezinfikuje fiksirane sportske sprave, lopte, kao i da u sportskom objektu postavi sredstva za dezinfekciju ruku, odeće i obuće sportista.\nSve zatvorene prostorije koje koriste sportisti, treneri i drugo osoblje moraju se redovno provetravati prirodnim putem. Upotreba centralne klimatizacije nije dozvoljena.\nPreporučuje se svim nacionalnim sportskim savezima i klubovima da kada god je to moguće organizuju kontrolisane (karantinske) trenažne pripreme svojih sportista.\nAko to organizuju, svi sportisti, treneri i ostalo osoblje pre dolaska na pripreme moraju biti testirani na prisustvo COVID-19 i ne smeju da napuštaju smeštaj određen za karantinske pripreme.\ntrening sportisti teren dezinfekcija koronavirus


Mijović: Stanković da uhapsi sve umiješane u slučaj nezakonitog finansiranja političke kampanje DPS - Borba\nMijović: Stanković da uhapsi sve umiješane u slučaj nezakonitog finansiranja političke kampanje DPS\nPredsjednik GP Nova ljevica, Saša Mijović pozvao je VDT-a, Ivicu Stankovića da “uhapsi sve umiješane u slučaj nezakonitog finansiranja političke kampanje DPS.”\n“Za ono što svi već odavno znamo, polako počinju da stižu i dokazi. Zato usljed očiglednog dokaza o nezakonitom finansiranju političke kampanje DPS, zahtijevamo od VDT Ivice Stankovića da pohapsi sve umiješane, a ukoliko to ne uradi, onda da on podnese ostavku. Pozivamo Vas da se počnete baviti svojim poslom, a ne da živite metaforu “slon u prostoriji”-ignorisanje očiglednog. Pozivamo Vas da prekinete praksu navikavanja naroda na to da su ovakve stvari, kada je vlast u pitanju, normalne i da prolaze bez sankcija”, rekao je Mijović.\nOn je dodao da “ne želimo tužilaštvo koje moramo stalno pozivati da radi svoj posao.”\n“Pogotovo kada su u pitanju ovakvi slučajevi koji su presudni za uvođenje vladavine prava, koji udaraju u temelje demokratije, koji su ogledni primjer političke i korupcije na visokom nivou, kupovine glasova i na taj način manipuliše izbornom voljom građana. Ukoliko tužilaštvo odbije da radi svoj posao, građanima ne preostaje ništa drugo do izlaska na ulice i traženja ostavki svih koji su odgovorni”, zaključio je Mijović.


Karadžić će tražiti novo suđenje | Mondo.Me Prod\nAdvokat Karadzica ce traziti ponovno sudjenje\n11. August, 06:52\nKaradžić će tražiti novo suđenje 0 Podijeli Podijeli na facebook Podijeli na twitter Podijeli na viber Pošalji na mail\n30.03.2019. / 09:04 09:07\nKaradžić će tražiti novo suđenje\nIzvor Tanjug 30.03.2019. / 09:04 09:07\nAdvokatski tim Radovana Karadžića sprema se da krajem ove ili početkom 2020. godine uloži zahtjev za ponovno suđenje pred Hašim tribunalom "zbog novootkrivenih dolaza".\nGoran Petronijević, jedan advokata nekadašenjg prvog predsjednika Srpske, rekao je za Tass da spremaju zahtjev za ponovno suđenje.\n"Revizija je moguća ako odbrana ili tužioci naiđu na nove dokaze ili činjenice koji nisu bili poznati advokatima optužbe ili odbrane u vrijeme izricanja presude prvostepenog ili drugostepenog suda, a koji bi mogli da ozbiljno utiču na sudsku presudu", kazao je Petronijević ruskoj agenciji.\nOn je rekao da odbrana poseduje "ozbiljan paket dokumenata dobijenih od tužilaca u vrijeme kada je već bilo kasno da se iskoriste u procesu" i dodao da je "95 odsto svih dokaza bilo u posjedu tužilaca".\n"Oni su bili u obavezi da ih predaju i nama, ali je, kada su to konačno učinili, bilo prekasno, nije bilo prilike da iskoristimo te dokaze tokom suđenja", naveo je Petronijević.\n"Pokušaćemo da izanaliziramo presudu što je prije moguće, analiziraćemo naknadno i otkrivene dokaze što je prije moguće. Ali, nećemo biti u prilici da završimo taj posao prije kraja ove ili početka naredne godine", kazao je Petronijević i dodao da odbrana ima nekoliko hiljada dokumenata koje treba da analizira.\nTass podsjeća da je Karadžić u Haškom tribunalu u martu 2016. osuđen na 40 godina zatvora, prije svega zbog "genocida u Srebrenici", da bi nakon žalbe odbrane, 20. marta ove godine presuda preinačena u doživotni zatvor.\nRadovan Karadžić ratni zločin genocid Srebrenica


KS: Stigla donacija od 10.000 vakcina – TVSA.BA\nČetvrtak, 19 Maja, 2022 1:14\nNaslovna/Vijesti/Sarajevo/KS: Stigla donacija od 10.000 vakcina\nKS: Stigla donacija od 10.000 vakcina\nPetak, 9 Aprila 2021, 17:36\nNa Međunarodni aerodrom Sarajevo danas je stigao avion sa 10.000 vakcina AstraZenece, što je prvi dio donacije iz Republike Srbije za Kanton Sarajevo (KS).\nU Sarajevo je stigao i ministar zdravlja Republike Srbije Zlatibor Lončar koji je delegaciji KS uručio vakcine. Donaciju su preuzeli kantonalni premijer Edin Forto i ministar zdravstva KS Haris Vranić.\nForto je u obraćanju izrazio zahvalnost Vladi Srbije za vakcine protiv koronavirusa, napominjući da će se Sarajevo simbolično odužiti Srbiji na donaciji.\nVranić se također zahvalio Srbiji na donaciji te poručio da je zdravstveni sistem Kantona Sarajevo spreman za masovnu vakcinaciju.\n“Ministarstvo zdravstva, Vlada i Zavod za javno zdravstvo su spremni za masovnu vakcinaciju. Centar za vakcinaciju u Zetri je u pripremi”, rekao je Vranić.\nIstakao je da će građani putem aplikacije biti pozivani na vakcinisanje protiv koronavirusa u skladu s dostupnim količinama doza.\n“Niko neće ostati uskraćen za vakcinu, ali ovo je ograničena količina. Ovo je 10.000 vakcina, a prijavilo se više od 58.000 građana. Mi i dalje radimo na nabavci novih količina”, rekao je Vranić.\nLončar je izjavio da virus ne poznaje granice, te da nikako ne mogu biti zadovoljni ako bi vakcinisali samo u okviru jedne zemlje.\n“Nadam se da ćemo u budućim vremenima biti jedinstveniji i da ćemo izvući pouku da niko sam ne može da riješi ovaj problem”, istakao je Lončar.\nPremijerka Srbije Ana Brnabić jučer je izjavila da će Srbija donirati BiH, odnosno Kantonu Sarajevo, ukupno 20.000 doza vakcina AstraZenece, što je dovoljno za vakcinaciju 10.000 ljudi.\nSrbija je već ranije donirala vakcine AstraZenece za Federaciju BiH.\nPandemija u predškolskom obrazovanju tema je večerašnje emisije Polis\nVlada KS djelimično ublažila prethodne higijensko-epidemiološke mjere


Projektovanje i implementacija računarskih mreža - Positive\nRačunarske mreže, nezavisno od vrste medijuma koji ih prenosi, moraju biti brze i pouzdane. Bilo da su u pitanju standardni ili optički kablovi ili bilo koja vrsta bežičnih tehnologija, neophodno je imati pravu meru u odnosu tehnologije prema potrebama korisnika. Ovo obezbedjuje Positive svojim korisnicima, bez obzira na njihovu veličinu ili složenost poslovanja i poslovnih komunikacija. Mogućnost da vaši fiksni i mobilni telefoni, računari i drugi uredjaji budu deo jedne celine, kao i da vaše radno mesto nije samo za vašim stolom u preduzeću je osobina vašeg poslovanja koje će vam doneti prednost.\nUkupna ulaganja u IT sektor preduzeća imaju pun efekat kada se rad obavlja na opremi osvedočenog kvaliteta, legalnom softveru i besprekornim komunikacijama. Cilj je da o opremi i rešenjima u tehničkom smislu više ne mislite, već se fokusirate na poslovanje vašeg preduzeća. Positive vam može obezbediti ovaka način poslovanja.\nTehnička podrška Positive je na raspolaganju korisnicima tokom celog dana, a moguće je sklopiti ugovor o održavanju koji će „pokriti“ i širi vremenski period, večernje sate, dane vikenda i praznika. Ovakave ugovore Positive ima sa nekim preduzećima sa teritorije Novog Sada. Stručna podrška obuhvata ne samo kvarove na opremi i komunikacijama, već i različite probleme koji se javljaju u redovnom radu IT sistema preduzeća. Vreme odziva i rešavanja problema takodje se ugovara u rokovima od jednog radnog dana, pa do rešavanja problema u roku od 2 sata. Na ovaj način korisnik potpuno obezbedjuje kontinuitet svog poslovanja.\nPositive je u svakom trenutku u vrhu najnovijih IT trendova i pruža svojim korisnicima savete kako mogu unaprediti svoj informacionim sistem uz minimalne troškove. Takođe kontinuiranom edukacijom svojih zaposlenih Positive stvara mogućnost da za svoje korisnike organizuje kako sveobuhvatno tako i veoma specifične obuke iz različitih segmenata IT problematike.


Aktuelna šema za uspešnost biznisa: Hrana pred vašim vratima za 10 minuta... Kako? - Biznis Telegraf.rs\n02/11/21 | 11:08 ≫ 12:10\nNovi startapi za brzu isporuku koriste mala skladišta poznata kao "mračne prodavnice", u kojima radi osoblje zaposleno za stalno\nNova generacija startapa za dostavu robe usred je "takmičenja" za privlačenje pažnje investitora koji imaju novac i hoće da ulože, ali žele i lojalnost impulsivnih kupaca.\nKako misle da budu uspešni u moru sličnih firmi? Tako što obećavaju isporuku namirnica za samo 10 minuta.\nPandemija je pomogla da se onlajn kupovina namirnica "pogura" u mejnstrim, što je dovelo do revolucije u delu globalnog tržišta prehrambenih proizvoda, vrednog 2 biliona dolara na godišnjem nivou.\nSada se novi igrači oslanjaju na poslovni model koji je proizašao iz onog koji je pokrenuo onlajn dostavu hrane širom sveta. Novi startapi za brzu isporuku koriste mala skladišta poznata kao "mračne prodavnice", u kojima radi osoblje zaposleno za stalno.\nRukovodioci kažu da im zapošljavanje posvećenog osoblja omogućava da kupcima ponude kraće vreme isporuke i konzistentniji kvalitet usluge, u poređenju sa postojećim kompanijama za dostavu, koje obično zapošljavaju tzv. gig radnike - privremene radnike, sezonce, zaposlene preko trećih lica itd, piše WSJ.\nTo je generalno problem u ovom sektoru, tako da su neke firme očigledno našle način kako da, s jedne strane zaposleni budu zadovoljniji, a da sa druge strane - kupci blagovremeno i kvalitetno dobiju poručenu robu.\nInvestitori su, inače, poslednjih godina uložili najmanje 7 milijardi dolara u startape za brzu dostavu prehrambenih proizvoda, a većina tih investicija dogodila se baš ove godine.\nU oktobru, "Gorillas" je saopštio da je prikupio otprilike milijardu dolara u rundi finansiranja koju je vodio poznati nemački igrač za isporuku "Delivery Hero SE". Ranije ove godine "GoPuff" je prikupio milijardu dolara od investitora, uključujući SoftBank.\nŠpanski startap Glovo prikupio je 450 miliona evra.


RTS :: Moderni psi potiču od pet pasmina iz vremena ledenog doba\nNauka Moderni psi potiču od pet pasmina iz vremena ledenog doba\npetak, 30. okt 2020, 09:12 -> 13:45\nPočev od sitnih čivava do sibirskih haskija, psi dolaze u svim oblicima i veličinama. Međutim, istraživači su otkrili da o razlikama među psima ima mnogo toga da se kaže, a da neke od njih datiraju još iz vremena poslednjeg ledenog doba.\nNaučnici su otkrili da je pet različitih grupa pasa već postojalo na kraju poslednjeg ledenog doba, a neke njihove osobine i danas imaju naši kućni ljubimci, piše britanski Gardijan.\n„Ako prošetate parkom u Vimbldonu, prilično je verovatno da ćete naići na pse koji imaju pomalo različitu istoriju, koja vodi unazad 11.000 godina i to u različite krajeve sveta“, rekao je dr Pontus Skoglund, koautor studije i direktor laboratorije za drevnu genomiku na Institutu „Fransis Krik“ u Londonu.\nU časopisu Sajens (Science), Skoglund i njegove kolege navode kako su sekvencirali 27 drevnih genoma pasa koji su živeli na teritoriji Evrope i Sibira, starih 800 do 11.000 godina.\nRezultati ukazuju na to da je na kraju poslednjeg ledenog doba postojalo najmanje pet genetski različitih grupa pasa, što sugeriše da se poreklo naših psećih saputnika proteže dublje kroz istoriju.\nMeđutim, izgleda da sve grupe potiču od jednog zajedničkog pretka, što ukazuje na to da je pripitomljavanje moglo nastati iz jedne populacije drevnih vukova.\nIstraživači su došli do dodatnih veoma interesantnih otkrića kada su upoređivali svoje rezultate sa DNK materijalom modernih pasa.\nPasmine poreklom iz Evrope, poput nemačkog ovčara ili irskog terijera, izgleda da potiču od mešavine dve drevne vrste u odnosu približno 50:50 odsto. U pitanju su grupe starih pasa sa Levanta, odnosno sa teritorija zemalja koje leže uz obale istočnog Mediterana – Grčke, Turske, Sirije, Libana, Izraela, Jordana i Egipta, i iz severne Evrope.\n„Ti preci su se okupili u Evropi, verovatno kada su prvi uzgajivači stoke i poljoprivrednih kultura došli u Evropu, doveli svoje pse i upoznali pse koji su već bili tamo“, rekao je Skoglund za Gardijan.\n„Pasmine u Evropi danas se genetski manje razlikuju od dve u praistoriji, jer imaju manje duboku istoriju koja se ne proteže hiljadama godina unazad“, istakao je Skoglund i primetio da je veštačka selekcija dovela do pasmina sa određenim osobinama.\nNaučni tim je otkrio da, iako je DNK savremenih evropskih pasa doprineo pasminama širom sveta, tragovi ostalih grupa iz ledenog doba i dalje su prisutni. To uključuje čivave, rasu sa korenima u Meksiku.\n„Tokom perioda kolonijalizma, savremene evropske rase proširile su se širom sveta, zbog čega vidimo da je čivava uglavnom tog porekla“, rekao je Skoglund i dodao da četiri odsto DNK čivave potiče iz ledene grupe iz drevne Amerike.\nSlično tome, sibirski haski, iako ima nasleđe savremenih evropskih pasa, takođe sadrži DNK iz ledene grupe iz Rusije, dok rodezijski greben ima poreklo iz druge ledene grupe.\nNaučnici su takođe koristili ljudske i pseće genetske podatke kako bi istražili da li su psi sedeli na jednom mestu dok su se ljudi selili širom sveta.\nRezultati pokazuju da su se u mnogim slučajevima ljudi i njihovi psi selili zajedno, ali to nije uvek bio slučaj. Na primer, dok su se i psi i ljudi kretali sa teritorije Levanta u Evropu tokom poljoprivredne ekspanzije, samo su ljudi posle toga zadržali gene određenih predaka.\n„Činjenica da ponekad vidimo da se istorija ne poklapa, mogla bi značiti da bi su se ljudi kretali dok bi ostavljali pse ili bi birali druge vrste pasa, ali to bi moglo biti i zbog dinamike pasa“, objasnio je Skoglund, navodeći trgovinu psima kao drugu mogućnost za ovakve rezultate.\nUprkos novim saznanjima, ostaju brojna pitanja, uključujući i to kada i gde su prvi psi pripitomljeni. „To je ogromna misterija“, naglasio je Skoglund.\n(nedelja, 01. nov 2020, 12:51) - anonymous [neregistrovani]\n(petak, 30. okt 2020, 10:41) - anonymous [neregistrovani]\nAleksandar Geljevič Dugin: „Mislim da živimo esencijalno na kraju vremena“


Karatista Miloš Vuković pobedio Igora Garsiju i "zapalio" Holivud - Na Vidiku Magazin\nMagazin\tSportOstali sportovi\tKaratista Miloš Vuković pobedio Igora Garsiju i „zapalio“ Holivud\nKaratista Miloš Vuković pobedio Igora Garsiju i „zapalio“ Holivud\nby Administrator 29. januara 2019.\nKaratista Miloš Vuković odneo je ubedljivu pobedu u karate kombatu, i to u meču protiv Španca Igora Garsije.\nU sedmom meču veštine i snagu prvenstveno je trebalo da odmere Miloš i Kazakstanac Adeilet Shadykanov, ali se usled nepredviđenih okolnosti, umesto Kazakstanca, u ringu sa Milošem našao Španac Igor Kastanjeda Garsija.\nOd samog početka meča Miloš je bio ubedljiv, ali je Garsija izvesno vreme odolevao. Ipak, Miloš je sasvim zasluženo odneo pobedu.\n-Šta da kažem, verovao sam u sebe, baš kao što su i drugi meni bitni ljudi verovali u moju pobedu, idemo dalje, u nove izazove, rekao je Vuković neposredno po završetku meča.\nIgor GarsijakarateKaratista Miloš Vuković\npred zoru sam sanjala kako me je sestra ošišala i djelimično mi obrijala glavu.Imam plavu kosu,a u snu je bila bas crna.Na kraju sam imala nešto kao frizura Marije Serifivic.Toliko je bio vedran san,da sam sestri rekla: ja ovakva ne mogu na posao.moram odmah da kupim periku.Sta ovo znaci?Pitam vas.\nUkoliko ste sanjali da se šišate ili da ste ošišani, vaš san ukazuje na to da ćete se u veoma bliskoj budućnosti rešiti nekakvih briga ili da ćete izaći iz perioda koje je stresno i negativno uticao na vas. Moguće je da ćete prekinuti da učestvujete u događajima na koje ste bili primorani mimo svoje volje ili da ćete prekinuti kontakt sa osobom koja je ostavljala negativan utisak na vas.\nMedicinska dijeta – brza, laka i zdrava četvrtak, februara 14th, 2019 08:58 am GMT +2\nSvi patenti Nikole Tesle četvrtak, februara 14th, 2019 08:58 am GMT +2\nUN dijeta za brzo skidanje kilograma četvrtak, februara 14th, 2019 08:58 am GMT +2\nPilula za dan posle – za i protiv četvrtak, februara 14th, 2019 08:58 am GMT +2\nKako pobediti strah četvrtak, februara 14th, 2019 08:58 am GMT +2\n7 namirnica koje možete da jedete koliko hoćete, a da se ne ugojite četvrtak, februara 14th, 2019 08:58 am GMT +2\nLatte Art – umetnost crtanja na kafi četvrtak, februara 14th, 2019 08:58 am GMT +2\nPilates za lice – najbolje protiv starenja četvrtak, februara 14th, 2019 08:58 am GMT +2\nMIKROBILJE – manja veličina, veća koncentracija vitamina četvrtak, februara 14th, 2019 08:58 am GMT +2\nAuto kamere osvajaju i Srbiju četvrtak, februara 14th, 2019 08:58 am GMT +2\nMin: 10°C Min: 11°C Min: 10°C\nMax: 20°C Max: 21°C Max: 21°C


Od igracke do klopke za decu-Visoka tehnologija - Happy Children\n“Era moderne tehnologije, pored razvoja tehnološke komunikacije, donela nam je i drugi, nesavršen vid komunikacije koja nije svojstvena čoveku kao socijalnom biću. Čovek je postao nemi posmatrač. Kada ceo ovaj proces primenimo na dete, pored “moderne hrane”, “modernog radnog vremena”, “modernog odrastanja”, imamo potomstvo koje je u sveopštem kašnjenju za nekim davno postavljenim normama”, upozorava logoped Neda Milošević.\n“Detetu koje još nije ovladalo ni maternjim jezikom nije preporučivo da sluša sadržaje na stranom. Zato danas imamo armiju dece koja sa dve ili tri godine ne izgovaraju ni mama ni tata, ali znaju da broje ili izgovore boje na engleskom jeziku koje najčešće opsesivno ponavljaju, a ne razumeju ga”, pojašanjava Milošević.\n“S jedne strane imaju te igrice, taj neki svet koji im pričinjava zadovoljstvo, a sa druge strane imaju realan svet, koji im je nezanimljiv. Pošto im je on dosadan, oni, i tako mali, jedva čekaju da se vrate tabletu, da gledaju te sadržaje koji im pričinjavaju zadovoljstvo. Zbog te nezainteresovanosti za spoljni svet, deca počinju da se ponašaju kao da su autistična”, upozorava Milivojević.\n“Postoje sadržaji koji su korisni i koji mogu blagodetno da utiču na razvoj govora i jezika, ali naravno u odgovarajućoj meri i isključivo na jeziku okruženja. Takve sadžaje ne treba nuditi više od nekoliko minuta dnevno i naravno birati one koji su kvalitetni i prilagođeni uzrastu. Za stariju decu korišćenje tableta i mobilnih telefona treba ograničiti na pola sata dnevno”, savetuje logoped Neda Milošević.\n-Dete i prvi zubici Kreativnost kod dece


Promocija Trebinja na Zlatiboru | Istočna Hercegovina\nTuristička organizacija Trebinja danas će na Zlatiboru promovisati turističku ponudu, sa posebnim akcentom na gastronomiji, običajima, tradiciji i kulturi ovog grada i Hercegovine.\nPodršku promociji pružiće predstavnici "Hercegovačke kuće" sa raznovrsnim asortimanom tradicionalnih, autohtonih hercegovačkih proizvoda, ali i Gradskog kulturno-umjetničkog društva "Alat Svislajon", koji će igrama i pjesmama predstaviti narodno stvaralaštvo, običaje i kulturu Trebinja i Hercegovine, saopšteno je iz gradske Turističke organizacije.\n"Veliki značaj organizovanja promocije na Zlatiboru ogleda se u činjenici da je riječ o pravom dragulju turističke ponude Srbije i jednoj od najznačajnijih i najatraktivnijih turističkih destinacija regiona koja bilježi veliki broj posjeta tokom čitave godine", navedeno je u saopštenju.\nIz Turističke organizacije navode da je na Zlatiboru trenutno u jeku ljetna turistička sezona, te da je zbog toga odlična prilika da se velikom broju posjetilaca koji se za vikend očekuje kroz prezentaciju uputi originalna pozivnica za posjetu Trebinju.\nPromocija turističke ponude Trebinja na Zlatiboru je samo jedna od aktivnosti koja je proizišla kao rezultat izuzetne međusobne saradnje koju su na obostrano zadovoljstvo uspostavile turističke organizacije ova dva mjesta, navedeno je u saopštenju\nTurizam Trebinje zlatibor


Šta znači govor tela Melanije Tramp (foto, video) - Sputnjik Srbija\n23:46 28 Februar 2021\nŠta znači govor tela Melanije Tramp (foto, video)\n21:00 25.01.2017 (osveženo 21:17 25.01.2017) Preuzmite kraći link\nNa dan polaganja zakletve za novog američkog predsednik Donald Tramp i njegova supruga, koji su se nalazili ispred objektiva kamera, bili su stalno i pažljivo praćeni, rekao je Vil Vorli za „Indipendent“.\nPredsednik SAD Donald Tramp sa suprugom Melanijom Tramp na inauguracionom ručku u Vašingtonu\nMnogi posmatrači primetili su očiglednu hladnoću odnosa ovog para, naročito u poređenju sa parom Obama.\n„Melanija je objekat za Trampa“, smatra Suzan Konstantin, ekspert za govor tela, koja obučava američka ministarstva i vodeće advokate. „Ne vidim nikakve topline, niti prave ljubavi, ili naklonosti u njihovim odnosima“.\n„Zanimljivo je da je Tramp izašao iz automobila i popeo se uz stepenice da bi se rukovao sa Obamom, umesto da pomogne svojoj ženi da izađe iz kola, sačeka je, ili se barem okrene za njom“, primetila je Peti Vud, još jedan stručnjak za govor tela.\nSuzan Konstantin dodaje: „Da ne znate da su u braku, ne biste znali da su u braku“.\nNovinar podseća da je u ponedeljak Tramp ponovo uveo „politiku Meksika“ kojom se zabranjuje finansiranje abortusa u inostranstvu. Demonstranti su to nazvali „udarcem na zdravlje žena“.\n„Mnogi komentatori zabrinuti su da Trampa, pošto nema nimalo obzira prema sopstvenoj ženi, ništa neće sprečiti da sprovodi politiku štetnu za žene“, sumira Vorli.\nZlokoban inauguracioni govor Trampa uznemirio zapadne medije\nSa sajta Bele kuće uklonjena poglavlja o LGBT pravima\ngovor tela, objekat, Melanija Tramp, Donald Tramp


U cilju ublažavanja negativnih posljedica izazvanih pandemijom koronavirusa Općina Breza i Općinsko vijeće donijet će niz odluka i mjera - Općina Breza\nU cilju ublažavanja negativnih posljedica izazvanih pandemijom koronavirusa Općina Breza i Općinsko vijeće donijet će niz odluka i mjera\nDeveta sjednica Općinskog štaba civilne zaštite i Koordinacionog tijela za praćenje koronavirusa kojom je predsjedavao komandant Štaba, načelnik mr.sci. Munib A. Zaimović, u sali Općinskog vijeća održana je 1. aprila 2020. godine.\nDirektor Doma zdravlja, dr. Edin Avdić, na osnovu ključnih pokazatelja epidemiološku situaciju ocijenio je i dalje veoma stabilnom. Čelni čovjek Javne ustanove Dom zdravlja Breza iznio je podatak da su tri osobe testirane na koronavirus i da su svi nalazi bili negativni. Dr. Avdić je konstatovao kako Dom zdravlja kao i koordinacija Općinskog štaba civilne zaštite, policije i ostalih institucija na lokalnom nivou dobro funkcionišu te se poduzimaju sve potrebne mjere kako bi se suzbilo širenje koronavirusa.\nSanitarna inspektorica općine Breza, Elsada Šehović, saopćila je da se na području općine Breza trenutno nalazi 37 osoba koje su dobile rješenja o samoizolaciji te da će do kraja sedmice njihov broj biti znatno smanjen. Šehović je istaknula da je stanje s provođenjem higijenskih mjera u javnim objektima veoma dobro, uz poštivanje preporuka nadležnih institucija.\nPrema riječima zamjenika komandira Policijske stanice Breza, Avde Omerhodžića, nije zabilježeno niti jedno kršenje samoizolacije i policijskog sata.\nDirektor Centra za socijalni rad, Osman Salkić, je informisao da će, dok traju vanredne mjere i opasnost od širenja koronavirusa, Centar raditi u posebnom režimu, kao i da je prijem stranaka obustavljen do daljnjeg. Salkić je najavio da će zaposlenici i volonteri angažirani u ovoj ustanovi u predstojećem periodu krenuti u obilazak svojih korisnika. On je, također, izrazio zahvalnost svim sugrađanima koji su u proteklom periodu krojili i šivali zaštitne maske, distribuirajući ih osobama koje nisu bile u prilici da ih osiguraju te pozvao i sve ostale pojedince da, u skladu s mogućnostima, doprinesu nastavku realizacije ove društveno-odgovorne akcije.\nČlanovi Općinskog štaba civilne zaštite na današnjem sastanku potvrdili su Odluku da će izolatorij za sve osobe koje eventualno budu zaražene koronavirusom biti uspostavljen u Radničkom domu, nakon čega je donesena i Odluka o nabavci kreveta i dijela prateće opreme za izolatorij.\nNačelnik Općinskog štaba civilne zaštite, Huso Herco, rekao je da se i dalje provode sve redovne aktivnosti po pitanju dezinfekcije javnih površina. Herco je obavijestio da je Upravi civilne zaštite ZDK uputio apel za osiguravanjem dodatnih količina zaštitne opreme za potrebe Doma zdravlja Breza.\nDevetoj sjednici Općinskog štaba civilne zaštite prvi put prisustvovao je Nermin Abdukić, predstavnik firme “Enemon” d.o.o. Breza koja se bavi veleprodajom zaštitne opreme. Navodeći kako se cijeli svijet suočava i bori s globalnim nedostatkom maski i druge zaštitne opreme, pa prednost u njihovom korištenju treba dati zdravstvenim radnicima koji su izloženi virusu svakog dana, Abdukić je izrazio spremnost da sa svojim znanjem, iskustvom i raspoloživim resursima pruži podršku prevenciji širenja koronavirusa.\nKomandant Štaba civilne zaštite, mr.sci. Munib A. Zaimović, naglasio je da Općina Breza ulaže maksimalne napore kako bi spriječila lokalnu transmisiju virusa. U cilju ublažavanja negativnih posljedica koje će kriza izazvana pandemijom koronavirusa neminovno ostaviti na živote građane, Općina Breza i Općinsko vijeće donijet će niz odluka i mjera, najavio je načelnik Zaimović i dodao da se u skladu s mogućnostima svakodnevno dogovaraju dodatne mjere. Zaimović je još jednom apelirao na građane da ostanu u svojim domovima i da se strogo pridržavaju uputa epidemiologa i odluka Federalnog štaba civilne zaštite.


Šta čeka Evropu u 2018. godini? | EurActiv Srbija\nŠta čeka Evropu u 2018. godini?\nEvropljani još nisu odlučili šta žele zajedički da rade. Na okupu ih drži očigledno snažan narativ, koji, kao rat i mir '50-ih, još treba da bude potvrđen. Šta Evropu čeka u 2018, ograničenu kakva jeste, sa silama koje napuštaju svoju ulogu ili se ne slažu oko njenih fundamentalnih principa?\nAutor: Antoan Ripol, direktor Kancelarije za vezu sa Kongresom SAD Evropskog palamenta u Vašingtonu.\nHoće li biti šanse da Evropljani "uzmu sudbinu u svoje ruke", što zagovara nemačka kancelarka Angela Merkel, priznajući da su se vremena promenila?\nTransatlanski odnosi možda i ostanu stabilni na duži rok, i pitanja koja se postavljaju u vezi sa namerama nove administracije mogu biti samo prolazna faza. S druge strane, doktrina "Amerika na prvom mestu" bi mogla da oslabi EU-SAD odnose i poremeti posleratni međunarodni poredak.\nRuske vojne vežbe koje simuliraju agresiju na Zapad mogle bi biti baš to - vežbe. Aneksija Krima je možda dovoljna da umiri ruskog medveda, sigurnog u saznanje da mu je zaleđe garantovano. Ali verovatni izbor Vladimira Putina za nekoliko meseci moglo bi da najavi novi okidač rata između Moskve i zapadnog sveta oslabljenog unutrašnjim razlikama.\nVojni uspeh međunarodne koalicije protiv ISIS-a i napori da se iz Sahela i Libije zadrži talas izbeglica može usporiti priliv migranata. Ali koliko dugo će brana izdržati?\nKonačno, pomirljiva retorka kineskog premijera može učiniti da zaboravimo da je stalni snažni rast uglavnom posledica činjenice da se ne toleriše nikakvo neslaganje i da je su standardi veoma niski.\nU vreme kad čak ni neizvesnoti nisu izvesne, postoji sve veći osećaj i na dnevnom nivou da Eropu vidimo sve više izolovanom u njenoj odbrani međunarodnog svetskog poretka zasnovanog na saradnji, visokom standardu i poštovanju osnovnih ljudskih prava.\nNjihovi tradicionalni saveznici sa druge strane Atlantika, čini se, više bi da se bave sobom nego da iskoriste moć kako bi uticali na svet na liniji zajedničkih principa.\nU tom kontekstu, došlo je vreme za Evropu da odluči da li i kako želi da brani te iste principe.\nVreme je da Evropa u svoje ruke uzme veći deo svoje bezbednosti.\nVreme je i za Evropu da igradi robusniju ekonomiju, prevaziđe nezaposlenost i dovrši zajedničko tržište.\nNišta od ovoga neće biti postignuto dok građani ne preuzmu evropski projekat: dok ne budu duboko uvereni da biti evropski ima smisla kao i biti lokalan, regionalan i li globalan.\nNeće biti odbrne viskokog životnog standarda i osnovnih principa sve dok nacije odlučno nedele svoj suverenitet. Posvećenosti bezbednosti neće biti dok ne bud postojalo ukorenjeno osećanje deljenja zajedničke sudbine. Neće biti značajnog ekonomskog i socijalnog napretka bez ekonomskog obima koji dozvoljava jedino stinski integrisan ekonomski model.\nEvropljani još nisu zaista odlučili šta žele da rade zajednički. Na okupu ih drži očigledno snažan narativ, koji, kao rat i mir '50-ih, još treba da bude potvrđen.\nA ipak ovaj "novi normalni" nesiguran svet nudi mogućnost i poziva nas da izaberemo. Možemo ili da se posvetimo političkom projektu na širokoj evroskoj osnovi i obezbedimo sebi način života i socijalni model, ili možemo da odustanemo i osudimo sebe na pasivnu patnju u političkim izborima naših suseda ili konkurenata.\nVeliko pitanje za 2018, s obzirom na relativno povlačenje SAD sa svetske scene, je ko će zauzeti njeno mesto i sa kakvom politikom?\nTo će zavisiti od nacionalnih i evropskih političkih snaga, ali od civilnog društva u svim njegovim manifestacijama, koje treba da održe u životu i isteraju do kraja. Godinu dana uoči sledećih evropskih izbora, 2018. bi mogla da bude idealno vreme da se odradi taj posao.\n: Muslimansko stanovništvo Evrope rašće i bez novih imigranata\n: Evropa po strani u SAD - Rusija odnosima


Svetski dan srca u Lebanu - JUGPRESS\nSvetski dan srca u Lebanu\nPostavio: Jugpress Septembar 29, 2019\nOve godine, pod sloganom „Budi heroj svoga srca“, obeležava se Svetski dan srca. Cilj je ukazivanje na problem kardiovaskularnih bolesti i sprečavanje njihovog nastanka promenom načina života. Crveni krst Lebane i patronažna služba Doma zdravlja Lebane su tim povodom organizovali uličnu akciju provere krvnog pritiska i nivo šećera u krvi i ukazivali sugrađanima na ovaj problem. Veliki broj naših građana se odazvao akciji i pokazao veliko interosovanje za edukativni materijal koji im je podelio Crveni krst.\nGlavni cilj ovogodišnje kampanje je promocija svih oblika fizičke aktivnosti. Fizička neaktivnost je četvrti vodeći uzrok umiranja u svetu. Prema istraživanjima, 44% odraslih stanovnika Srbije je fizički neaktivno. Smatra se da je osoba nedovoljno fizički aktivna kada manje od pet puta nedeljno primenjuje tridesetominutnu fizičku aktivnost umerenog inteziteta. Male promene u životnom stilu, koje se odnose na prestanak pušenja, redovnu fizičku aktivnost i pravilnu ishranu, mogu da pomognu u prevenciji kardio-vaskularnih bolesti. Sa druge strane, starije osobe, osobe muškog pola i osobe sa pozitivnom porodičnom istorijom trebalo bi da dodatno vode računa o svom kardiovaskularnom zdravlju.\nZbog kardiovaskularne bolesti godišnje umire više od 52.000 stanovnika Srbije, štoje otprilike grad veličine Leskovca ili Vranja. Najniže stope obolevanja i umiranja registovane su u regionu Vojvodine, a najviše stope u regionu južne i istočne Srbije.


Erdoan Trampovo pismo bacio u kantu za smeće i naredio napade - Infosvijet\nBritanski javni servis, pozivajući se na izjave bliskih saradnika predsjednika Turske tvrdi da je Erdoan bio iznerviran Trampovom porukom\nOd admin\t Last updated okt 17, 2019\nPredsjednik Turske Redžep Tajip Erdoan (Recep Tayyip Erdogan) naredio je akciju turske vojske na sjeveroistoku Sirije čim je pročitao pismo predsjednika Sjedinjenih Američkih Država Donalda Trampa (Trump).\nKako tvrdi britanski javni servis BBC, Erdoan je Trampovo pismo bacio u kantu za smeće.\nSadržaj neobičnog pisma, kako ga ocjenjuje i BBC, pročitajte ovdje.\nBritanski javni servis, pozivajući se na izjave bliskih saradnika predsjednika Turske, tvrdi da je Erdoan bio iznerviran Trampovom porukom, a šta misli o njenom sadržaju, iskazao je bacivši papir u smeće.\nBBC ističe i da je turska vlast “odlučno i duboko” odbila Trampovo pismo.\nOvaj medij objašnjava i da je duga historija sukoba Turske s Kurdima, ali i mimoilaženja Ankare s Vašingtonom o ovom pitanju.\nNavodi se da ni administracija Baraka Obame (Barack) nije imala razumijevanja za neke turske poteze prema Kurdima te da je Tramp nastavio s tom politikom.\nBBC se osvrće i na probleme u koje je američki predsjednik upao nakon iznenadne naredbe da vojnici te zemlje napuste Siriju. Ističe se da je predstavnički dom parlamenta SAD ogromnom većinom, koju čine demokrati, ali i veliki broj republikanaca, osudio Trampovu naredbu o povlačenju vojnika.\nErdoan će se danas sastati s delegacijom SAD koju predvodi potpredsjednik Majk Pens (Mike Pence).\nObjavljene nove fotografije iz saudijskog ‘zatvora sa pet zvjezdica’ u kojem su…\nOsumnjičeni za ubistvo Fikreta Durakovića izručen Tužilaštvu TK: Koban…\nPraznična večera se pretvorila u tragediju: Sjedio je za stolom, a…\nERDOGAN OTKRIO VELIKU TAJNU: ALIJA IZETBEGOVIĆ NIJE HTIO DA SE LIJEČI…


SAD i saveznici optužuju Kinu za globalno hakovanje | Red Portal\nSAD i saveznici optužuju Kinu za globalno hakovanje\nIzvor: Rojsters, Foto: Hunt Source\nAmerički zvaničnici rekli su da ih je obim hakovanja koji se pripisuju Kini iznenadio\nSjedinjene Države i njihovi saveznici optužili su Kinu za globalnu kampanju sajber špijunaže, sakupivši neobično široku koaliciju zemalja da javno prozovu Peking zbog hakovanja.\nSjedinjenim Državama pridružili su se NATO, Evropska unija, Britanija, Australija, Japan, Novi Zeland i Kanada u osudi špijunaže, za koju je američki državni sekretar Entoni Blinken rekao da predstavlja "veliku pretnju za našu ekonomsku i nacionalnu bezbednost".\nIstovremeno, američko Ministarstvo pravde optužilo je četvoricu kineskih državljana - tri službenika bezbednosti i jednog hakera - da su ciljali desetine kompanija, univerziteta i vladinih agencija u Sjedinjenim Državama i inostranstvu. Kineski zvaničnici ranije su rekli da je i Kina žrtva hakovanja i da se protivi svim oblicima sajber napada.\nIako nalet izjava zapadnih sila predstavlja široku alijansu, sajber stručnjaci su rekli da je upadljiv nedostatak posledica za Kinu izvan američkih optužbi. Pre samo mesec dana, izjave na vrhu G7 i NATO upozorile su Kinu i rekle da predstavlja pretnju međunarodnom poretku.\nDok su Vašington i njegovi bliski saveznici poput Ujedinjenog Kraljevstva i Kanade smatrali da je kineska država direktno odgovorna za hakovanje, drugi su bili oprezniji. NATO je samo rekao da njegove članice "priznaju" navode koje protiv Pekinga iznose SAD, Kanada i Velika Britanija. Evropska unija je rekla da poziva kineske zvaničnike da zauzdaju "zlonamerne sajber aktivnosti preduzete sa njene teritorije" - izjava koja ostavlja otvorenu mogućnost da je kineska vlada i sama nevina po pitanju upravljanja špijunažom.\nSjedinjene Države bile su mnogo preciznije, formalno pripisujući upade poput onog koji je uticao na servere koji pokreću Microsoft Ekchange ranije ove godine, hakerima povezanim sa kineskim Ministarstvom državne bezbednosti. Majkrosoft je već optužio Kinu.\nAmerički zvaničnici rekli su da ih je obim hakovanja koji se pripisuju Kini iznenadio, zajedno sa kineskom upotrebom, odnosno umajmljivnjem "hakera kriminalca".\n- Ministarstvo državne bezbednosti Kine podstaklo je ekosistem hakera kriminlaca, koji imaju ugovore i koji obavljaju i aktivnosti koje sponzoriše država i kibernetički kriminal radi sopstvene finansijske dobiti - rekao je Blinken.\nAmeričke bezbednosne i obaveštajne agencije iznele su više od 50 tehnika i procedura koje "akteri koje sponzoriše Kina" koriste protiv američkih mreža, rekao je visoki zvaničnik administracije. Vašington je poslednjih meseci usredsredio veliku pažnju na Rusiju optužujući ruske hakere za niz "ransomvare" napada u Sjedinjenim Državama. Visoki zvaničnik administracije rekao je da su američke zabrinutosti zbog kineskih sajber aktivnosti izražene kod visokih kineskih zvaničnika.\nSjedinjene Države i Kina već su se zavadile oko trgovine, kineske vojne akumulacije, sporova oko Južnokineskog mora, suzbijanja aktivista za demokratiju u Hong Kongu i tretmana Ujgura u regiji Sinđijang. Blinken je naveo optužnice Ministarstva pravde kao primer kako će Sjedinjene Države nametati posledice.Optuženi i službenici Odeljenja državne bezbednosti Hajnan, regionalne kancelarije državne bezbednosti, pokušali su da sakriju ulogu kineske vlade u krađi informacija korišćenjem vodeće kompanije, prema optužnici.\nKampanja je imala za cilj dobiti trgovinske tajne u industrijama, uključujući vazduhoplovstvo, odbranu, obrazovanje, vladu, zdravstvo, biofarmaceutsku i pomorsku industriju, saopštilo je Ministarstvo pravde. Žrtve su bile u Austriji, Kambodži, Kanadi, Nemačkoj, Indoneziji, Maleziji, Norveškoj, Saudijskoj Arabiji, Južnoj Africi, Švajcarskoj, Velikoj Britaniji i Sjedinjenim Državama.\nValve ručni igrački uređaj zove se Steam Deck\nMarko Johanson novi golman Srbije\nPenzionisani politikolog ŠPIJUNIRAO za Kinu 10 godina\nAPEL ZA POMOĆ: Milica Adamović traži donatora za bubreg 💪💖\nZa 2 GODINE na DESETINE HILJADA kubnih metara BESPRAVNO POSEČENIH STABALA 😡\nŠefovi timova za trgovinske pregovore SAD i Kine razgovarali telefonom 📞🙄


RADOVI NA AUTOPUTU HORGOŠ-POŽEGA\nMinistar za infrastrukturu Velimir Ilić izjavio je da su radovi na autoputu Horgoš- Požega zvanično počeli, da geometri vrše pripreme i da će na proleće početi izgradnja.\nIlić je u Obrenovcu, predstavljajući rezultate rada Ministarstva infrastrukture, rekao da će u martu sledeće godine početi izgradnja autoputa Obrenovac-Požega.\nOn je naglasio da su autoputevi potrebni i dodao da je do sada urađeno više od tri hiljade kilometara puteva u Srbiji, da je završena deonica puta Borova glava, tunel u Ovčar Banji, kao i brojni mostovi, što je ocenio kao dobar rezultat rada minisitarstva.\nIlić je naglasio da bi cilj svake vlade trebalo da bude da Srbija ima dobre puteve do svakog sela i do svake kuće.\nMinistar je istakao potrebu gradnje metroa i podzemne železničke stanice u Beogradu kako bi se rasteretio saobraćaj i naglasio značaj ravnomernog razvoja svih beogradskih opština, a ne samo centra grada.\nOn je kazao da je ove godine od naplate putarina država zaradila 205 miliona evra i dodao da je prinos od putarina do pre četriri godine bio 76 miliona evra godišnje.\nIlić je naglasio značaj izgradnje magistralnog gasovoda kroz Srbiju, koji je predviđen nacrtom sporazuma o energetici između Rusije i Srbije, istuičući da će Srbija u slučaju gradnje kraka Južnog potoka kroz našu teritoriju dobijati 200 miliona evra od tranzita.\nVerujem da ćemo kroz te velike investicije otvoriti nova radna mesta i povećati zapošljavanje u Srbiji, što predstavlja ključ uspeha i jedan od naših osnovnih ciljeva, rekao je Ilić.


Ko su ljudi koji će pomoći Srbima da utiču na američku politiku /video/ - Sputnjik Srbija\n02:11 13 Maj 2021\n09:05 23.04.2021 (osveženo 07:50 25.04.2021) Preuzmite kraći link\n"Srpsko - američka glasačka alijansa" (SAVA PAC) održala je prvi javni sastanak Savetodavnog odbora na kome je predstavila svoje ciljeve, ali i ljude koji će, prvi put u istoriji, pokušati da utiču na položaj Srba u toj zemlji lobiranjem za Kongres, Senat, ali i izbor predsednika Amerike.\nLjudi koji će pomoći Srbima da utiču na američku politiku\nPored bivšeg kongresmena i predsedavajuće srpskog kokusa u američkom Kongresu Teda Poa, organizaciji SAVA priključili su se i ljudi koji su eksperti u različitim političkim oblastima, između ostalih Dejvid Vujić, jedan od inženjera NASA, član srpskog tima „Apolo 7“. Pored toga što je poslao čoveka na Mesec, Vujić je više od 30 godina proveo na Kapitol hilu.\n„On je lobista, radio je i u Senatu i u Kongresu, ima dragoceno iskustvo u političkom establišmentu. Tu je i dr Mima Nedeljković, sa dve godine je došao u Ameriku, dugo je boravio u Africi, sve vreme radi i u privatnom i u javnom sektoru, prisutan je u američkom političkom životu, radi na bilateralnim odnosima Amerike i Afrike, što je za nas jako interesantno, upravo stvari koje su potrebne afričkim zemljama. On donosi dragoceno iskustvo koje povezuje i javnu i privatni sektor, to je takođe vrlo interesantne za Balkan i naravno za Srbiju“, kaže Olga Ravasi, predsednica "Srpsko - američke glasačke alijanse".\nDeo tima koji će se boriti za interese Srba u SAD je i Dru Hajat, politički strateg, lobista i bivši kongresmen u svojoj državi. Radio je u svim nivoima vlasti, pa i u Beloj kući i bio direktna konekcija naše sagovornice i organizacije „Srbi za Trampa“ sa Belom kućom i potpredsednikom Majkom Pensom. On je čovek koji vrlo dobro poznaje političke prilike u Vašingtonu i ono što je najvažnije, poznaje politički proces.\nVašington nikad ne spava\n„Kroz konferenciju na kojoj smo i predstavili ove ljude došli smo do zaključka da glas američkih Srba u Vašingtonu, ne samo da se ne čuje, već da su, što se političkog života tiče, apatični i da nemaju dovoljno poznavanje političkog procesa. Ne znaju kako se on odvija, kako Vašington inače funkcioniše, da nije samo dovoljno eventualno se pojaviti na biračkom mestu jednom u četiri godine. Vašington ne spava - da bi se stvorio politički uticaj, potrebno je tamo biti prisutan 24 sata dnevno“, ističe Ravasijeva.\n© Foto : Sputnjiku ustupila Olga Ravasi\nOrganizacija, simbolično, nosi ime reke koja protiče kroz Srbiju, odnosno najvećeg srpskog svetitelja - Save.\nOna dodaje da je najveći problem Srba u Americi, koji do sada nisu imali gotovo nikakav uticaj na američku politiku, što je Srbe na Balkanu skupo koštalo, to što se, kaže, svi razumeju u sve.\n„Konstantno nam fali kompetentnost u određenim sferama, a naravno, u političkom životu ponajviše. To su duge decenije apatije, ali ne samo ovde, već i apatije koja se razvila u odnosu na politički život u Srbiji. Sa druge strane, ono što sam primetila u rasejanju, svi ljudi koji ovde žive i dalje su fokusirani na Srbiju, pokušavaju da se pozicioniraju kao politički blok odavde, u Srbiji. To je potpuno pogrešno, nema nikakav uticaj, tako ništa ne može da se postigne“, ističe Ravasijeva.\nKako Srbima objasniti da kreiraju politiku\nOna napominje da je pored lobiranja u Vašingtonu, važno pronaći način kako Srbima objasniti da mogu da učestvuju u političkim procesima u SAD, kako ih nakon decenija stagnacije animirati da učestvuju u političkom životu zemlje u kojoj žive, jer su njihove oči i dalje, iz neobjašnjivog razloga, uprte u Srbiju.\nPrvo su se obratili ljudima iz baze podataka napravljene tokom Trampove druge predsedničke kampanje, koji dobijaju izveštaje, ali i uživo prate obraćanja ljudi koji će se baviti lobiranjem i drugim poslovima, koji su, po prvi put profesionalci.\n„Radimo razgovore sa onima koji su uključeni u politički život, kako bi Srbima što bliže predstavili ko su ljudi u američkom političkom životu, šta oni znaju o Srbima, onima koji ovde žive, koji su doprineli ovoj zemlji, kako bismo se našli na istoj poziciji, da oni prevashodno zastupaju interese američkih Srba. To naravno, dugoročno može značiti da će zastupati interese koji će imati uticaj i na ono što se dešava direktno u Srbiji“, kaže naša sagovornica i dodaje da je to moguće samo kroz misiju SAVA-e, da se izaberu i finansiraju kandidati za federalne političke pozicije, Kongres, Senat ili za predsedničke izbore.\nUticaj se plaća, to je Amerika\nPored toga što se nikada nije ozbiljno bavila lobiranjem, a nikada kroz instituciju kao što je glasačka alijansa, odnosno kroz Federalnu izbornu komisiju, srpsko-američka zajednica nema razvijenu kulturu finansijske podrške političkih predstavnika kroz donacije, a to je sastavni deo američkog političkog života.\nRavasijeva kaže da oni koji su do sada donirali više neće biti bezimeni ljudi koji su podržali neku kampanju i nemaju nikakav uticaj na kandidata koga su odabrali, suština donacije Srpsko-američkoj glasačkoj alijansi je upravo u uticaju.\n„Kada skupimo sve te pojedince koji daju 10 ili 50 ili 5 hiljada dolara, kada sve saberemo u jednu veću sumu, tog trenutka njihovi glasovi i uticaj postaju mnogo jači, prvo zato što se radi o većoj sumi, ali suštinski zato što iza i ispred tih glasača stoji organizacija koja ima direktnu komunikaciju sa tim kandidatima. Moći će sa njima direktno da razgovara o interesima i pitanjima srpsko – američke zajednice, u tome je snaga Komiteta političke akcije“, objašnjava.\nNa kraju razgovora za Sputnjik ona dodaje da ljudi iz Srbije ne mogu, niti smeju da pomognu svojim sunarodnicima u SAD. Komitet je striktno regulisan kroz Federalnu izbornu komisiju, što znači da je bilo kakav uticaj ili pomoć sa strane, stranog državljanina, agenta ili države, direktno mešanje u američke izbore.\nOlga Ravasi, Sava, lobiranje, politika, Srbi, SAD


Whirlpool ADP321IX mašina za pranje sudova cena, cene Srbija, prodaja Beograd Novi Sad Niš\nWhirlpool ADP321IX mašina za pranje sudova cene\nPotrošnja energije 237 kWh/godišnje, Potrošnja vode 10 l ciklus, 2800 l godišnje, Buka 49 dB, Težina 39 kg, Energetski razred A+, Efikasnost pranja A, Efikasnost sušenja A, Programi za pranje Broj programa pranja: 5... specifikacija\nTip aparata: Samostojeća Kapacitet punjenja: 10 kompleta Energetska klasa: A+ Učinak pranja: A Učinak sušenja: A Programi pranja posuđa: 6 Elektronski displej: Da Odložen start: do 24 sata Sistem korpi: Da Potrošnja vode po ciklusu: 10 l Potrošnja energije po ciklusu: 0,83 kWh Godišnja potrošnja vode: 2800 l Godišnja potrošnja energije: 237 kWh Nivo buke: 49 dB Automatsko isključivanje: Da Indikator za so/ tečnost za ispiranje: Da Boja: Inox Dim.: 45 x 85 x 57 cm Težina: 39, 5 kg\n31.990 din - 39.990 din\n39.999 din - 48.449 din\n46.990 din - 50.990 din\n32.190 din - 43.990 din\nEPonuda nije internet prodavnica već Vam omogućava da brzo i lako nađete Whirlpool ADP321IX mašina za pranje sudova po najjeftinijoj ceni. Naš cilj je da kupci budu što bolje informisani o ponudi Whirlpool mašina za pranje sudova ADP321IX na tržištu Srbije. Vrlo lako nalazite željeni proizvod za kategoriju Mašine za pranje sudova cene, ne morate da lutate od sajta do sajta za Whirlpool Mašine za pranje sudova, sve Vam je na jednom mestu. Naši operateri svakodnevno ažuriraju cene ali je potrebno da proverite cenu i dostupnost za Whirlpool ADP321IX mašina za pranje sudova sa PRODAVCEM. EPonuda ne može da garantuje potpunu tačnost specifikacije i slika za Whirlpool ADP321IX mašina za pranje sudova. Pre kupovine, podatke za Whirlpool mašina za pranje sudova ADP321IX proverite na sajtu PROIZVOĐAČA.


Kacin: Srbija do kraja godine može do statusa kandidata\nIzvestilac Evropskog parlamenta za Srbiju Jelko Kacin izjavio je sinoć u Beogradu da Srbija do kraja godine može da dobije status kandidata za članstvo u Evropskoj uniji i da na proleće sledeće godine počne pregovore o članstvu.\nKacin je ipak ukazao da za napredak Srbije u evropskim integraciama nije dovoljno ukidanje blanko ostavki, već i izručenje preostalih haških optuženika. "Kao izvestilac Evropskog parlamenta za Srbiju istakao bih značaj pune saradnje sa Haškim tribunalom", rekao je Kacin u beogradskom Centru Sava na izbornoj skupštini Liberalno demokratske partije.\nKacin je podsetio da je u najnovijem izveštaju Savetu bezbednosti UN glavni tužilac Haškog tribunala Serž Bramerc ukazao i da preostala dva haška begunca Ratko Mladić i Goran Hadžić još nisu uhapšeni.\nGovoreći o proširenju EU, Kacin je izrazio zabrinutost zobg opadanja podrške za taj proces u zemljama članicama i istakao da je neophodno neprekidno raditi na jačanju Unije.